Бразилия 2014: Жаҳон чемпионатига ким чиқади – Эронми ё Ўзбекистон? - BBC Uzbek - Спорт\nСўнгги янгиланиш 16 январ 2013 - 11:33 GMT\nЭрон миллий терма жамоаси бош мураббийи Карлуш Кейроз билан суҳбат\nПортугалиялик бош мураббийи Карлуш Кейрознинг даъво қилишича, Эрон миллий терма жамоаси албатта Бразилияга боради.\nКарлуш Кейроз Би-би-си Форс Хизматига берган эксклюзив суҳбатида бунга ишончи мутлақ комил эканини айтган.\nЭрон терма жамоаси бош мураббийининг баён қилишича, бунинг учун фақат ўзларига ишониб, қолган учта учрашувга пухта тайёргарлик кўришса ва баҳамжиҳат ўйин кўрсатишса, кифоя.\nЭрон миллий терма жамоаси янги йил ҳисобидан сўнгги босқич саралаш учрашувларининг навбатдагисини Қатарга қарши 4 июн куни ўтказади.\n2014 йилги жаҳон чемпионатига А гуруҳига ажратилган иккита йўлланмадан биттасини қўлга киритишда Эрон Ўзбекистоннинг ашаддий рақибларидан бири ҳисобланади:\nБи-би-си: Эрон миллий терма жамоасининг бош мураббийси сифатида ўтган футбол мавсуми сиз учун қандай кечди?\nКарлуш Кейроз: Қойилмақом йил бўлди. Нолимайман. Ҳозир олдимизга қўйган асосий мақсадимиз - 2014 йилги жаҳон чемпионатининг финал босқичига йўлланма олиш. Бундай имкониятни қўлдан бой бериш қийин. Лекин амалда бу осон иш эмас. Чунки гуруҳимиздаги бешта миллий терма жамоанинг ҳар бири жорий пайтда йўлланмани қўлга киритиш имкониятини сақлаб турибди. Чунки гуруҳ пешқадами, ундан кейинги ўринда келаётган ва сўнгги ўринда бўлган жамоани ҳам ҳозир фақат битта очко ажратиб турибди. Олдинда ўйнашимиз керак бўлган учта ўйин бор. Барчанинг имконияти ана шу беллашувларга тикилган. Бу учрашувлар ҳар бир миллий терма жамоа учун ҳаёт-мамотини белгилайди.\nБи-би-си: Мана, сиз катта футболнинг ичида юрган одамсиз. Ниҳоятда тажрибали мураббийсиз. Агар гапнинг дангалини айтадиган бўлсак, Эроннинг 2014 йилги жаҳон чемпионатининг финал босқичига чиқиш имкониятларини қандай баҳолайсиз?\nКарлуш Кейроз: Биз олиймақом имкониятга эгамиз. Назаримда, энг муҳими - ўзимизга ишонч, баҳамжиҳатлик, чунки жаҳон чемпионатининг финал босқичига чиқиш осон вазифа эмас. Икки юздан ортиқ давлатдан бўлган 32 жамоанинг барчаси Бразилияга боришни истайди. Айниқса, Осиё жамоалари учун ниҳоятда қийин, чунки уларнинг аксарияти елкама-елка боришмоқда. Айниқса, сўнгги босқич саралаш беллашувлари ўта рақобатли кечмоқда. Ҳаммада имконият бор ва худди шунингдек, ҳар бир миллий терма жамоа пастга ҳам қулаши мумкин. Агар Эрон ўзига ишониб, уюшқоқлик кўрсатиб, тайёргарликни ҳам кўнгилдагидек қилса, яхши имкониятга эга. Бунга ишончим комил. Чунки бизда ҳамма нарса бор: иштиёқ, ишқибозларнинг мухлислиги ҳам ақл бовар қилмайдиган даражада, мен бунақасини фақат Жанубий Америкада кўрганман. Яхши ўйинчилар, қойилмақом жамоамиз бор. Фақат Жанубий Корея, Ливан ва Қатарга қарши тайёргарликни яхши қилсак, бўлди. Асосий ўйинчиларимиз соғлом ва тетик бўлишса, уларни турли сафарлар билан чарчатиб ташламасак ва сара футболчиларимиз сафда бўлишса, жаҳон чемпионатига чиқа оламиз. Мен бунга умид қилиб қоламан.\n"Асосий ўйинчиларимиз соғлом ва тетик бўлишса, уларни турли сафарлар билан чарчатиб ташламасак ва сара футболчиларимиз сафда бўлишса, жаҳон чемпионатига чиқа оламиз. Мен бунга умид қилиб қоламан..."\nБи-би-си: Лекин сўнгги босқич саралаш беллашувларида Эрон бир текис ўйин кўрсата олмаяпти. Кимсан Жанубий Кореяни енгиб туриб, ўз майдонида Ўзбекистон, сафарда Ливанга ютқазиб қўйди. Бу йил бу хатоларнинг олдини олиш учун нималарни режалаяпсиз?\nКарлуш Кейроз: Биз бундан сабоқ чиқариб, изчил ўйин кўрсатишга ҳаракат қилишимиз лозим. Чунки сўнгги натижаларимиз, айниқса, Ўзбекистонга қарши ўйинимиз жуда ҳафсалани пир қилувчи бўлди. Лекин буларнинг барчаси Осиё жамоалари орасида кечаётган беллашувларнинг осон бўлмаслигига далолат қилади. Узундан узоқ парвозлар, турфа майдонлар, иқлимнинг ўзига хосликлари...Дейлик, Қатарга борсангиз, майдони қойилмақом, ҳаво ҳарорати +40 даража иссиқ ёки бошқасининг майдони ҳаминқадар, аммо ҳавоси гўзал. Яъни сиз нафақат майдоннинг ўзи, балки ташқарисидаги барча мушкулотларга ҳам тайёр бўлишингиз лозим бўлади. Шунинг учун ҳам, ғалаба қозонишимиз шарт бўлган июн ойидаги Қатарга қарши ўйинга ҳар томонлама ҳозирлик кўришимиз тақозо этилади. Чунки бу - биз учун ҳаёт-мамот учрашувларидан биттаси бўлади. Комил ишонч билан шуни айта оламанки, Эрон Футбол Уюшмасининг кўмаги билан бунга йўналтирилган дастур ва режамиз ўз вақтида тайёр бўлади. Эрон учун Бразилияга фақат бир қадам қолди, биз бу ишни уддалаб, жаҳон чемпионатига йўлланма олишимизга ишонаман.\nБи-би-си: Эрон сўнгги учта ўйинга ҳаёт-мамоти сифатида қараши керак, деган фикрлар ҳам йўқ эмас. Сиз бу фикрга қўшиласизми?\nКарлуш Кейроз: Сўзсиз, ғолиб ҳамма нарсага эришади, мағлуб эса, ҳеч нарсасиз қолади. Гуруҳдаги барча жамоалар - Эрон, Жанубий Корея, Ўзбекистон, Ливан ва Қатар ҳозир бир хил мавқеъда. Қай бир жамоа бўлажак ўйинларга руҳан, ташкилий ва техник жиҳатдан тайёр бўлса, Бразилияга бориш ўша жамоага насиб этади. Биз эса, июн ойидаги ўйинда қўлимиз баланд келиши учун барча шарт-шароит, дастакка эгамиз. Фақат қаттиқ меҳнат қилиб, ишончни мустаҳкамлаб, бир ёқадан бош чиқариб, тайёр бўлсак, бу ўйинларда ғалаба бизники бўлади. Эроннинг орзуси - Бразилияга бориш. Бу - Эрон миллий терма жамоасининг ҳам, мураббий сифатида, ўзимнинг ҳам истагим. Шундай экан, ўз орзуимизни амалга ошириш учун биргаликда курашамиз, сўнггига қадар ўз аҳдимиздан қайтмаймиз. Чунки Эрон 2014 йилги жаҳон чемпионатининг финал босқичига чиқиш учун яхши имкониятга эга. Мен бунга ишонаман. Чунки биз бунинг учун лозим бўлган энг муҳим нарса - ўйинчиларга эгамиз. Яхши жамоа ташкил эта оламиз. Агар қойилмақом жамоага эга бўлсак, тайёргарликни қойиллатсак, Қатарни ҳам, Ливанни ҳам, Жанубий Кореяни ҳам мағлуб эта оламиз. Жаҳон чемпионатига йўлланмани ҳам қўлга киритамиз. Мен бу каби имкониятни ҳаётимда ҳеч нарсага алишмайман ва бой бермайман.\n"Қай бир жамоа бўлажак ўйинларга руҳан, ташкилий ва техник жиҳатдан тайёр бўлса, Бразилияга бориш ўша жамоага насиб этади. Биз эса, июн ойидаги ўйинда қўлимиз баланд келиши учун барча шарт-шароит, дастакка эгамиз"\nБи-би-си: Аммо 2014 йилги жаҳон чемпионатидан аввал жамоангиз Осиё Ўйинлари саралаш босқич учрашувларида ҳам иштирок этиши лозим бўлади. Рақибларингиз орасида Ливан ҳам бўлади. Бўлажак режаларингиз қандай энди?\nКарлуш Кейроз: Ғалаба қозониш, албатта. Учрашувдан учрашувга ўйинингиз ҳам яхшиланиб бораверади. Ҳар гал рақибларимиздан бирига қарши майдонга тушарканмиз, бир қадам олдинга кетамиз. Энг муҳими ана шу. Бир томондан март ва феврал ойларида расмий учрашув ўтказиш биз учун яхши бўлади. Чунки бу каби ўйинлар сизга ҳар томонлама талаб қўяди. Осиё Ўйинлари саралаш босқич учрашувларида тўп суриш сиздан мукаммал тайёргарликни талаб қилади. Ва бу - биз учун июн ойидаги учрашувимизга ҳозирлик кўришнинг қойилмақом имконияти бўлади. Энг сара ўйинчиларимиз Қатар, Ливан ва Жанубий Кореяга қарши тўп суришлари мумкин бўлади.\nБи-би-си: Эрон, умуман, Эрон миллий таомлари сизда қандай таассурот қолдирди?\n'Эронда эканим чоғи таом - менинг энг катта муаммоларимдан бирилигича қолмоқда. Жуда кўп овқат еб юборасан киши...'\nКарлуш Кейроз: Эронда эканим чоғи таом - менинг энг катта муаммоларимдан бирилигича қолмоқда. Жуда кўп овқат еб юборасан киши. Шунга эҳтиёт бўлишимиз жоиз. Кабоб, кабоб, кабоб ҳар доим. Менга, айниқса, Эроннинг ширинликлари ёқади. Эрон ҳақида сўз кетганда, мен бир нарсани айтиб ўтмасам бўлмайди, у ҳам бўлса бу мамлакатнинг қанчалар гўзаллиги...Бундан ташқари, ҳар бир шаҳрида мазза қилиб футбол томоша қилиш имконияти бор. Буни ўз тажрибамдан келиб чиқиб айтаяпман. Эроннинг бир қанча шаҳарларида бўлдим, ҳақиқаттан ҳам гўзал ва буюк мамлакат.\nБи-би-си: Ўзбекистон эса, навбатдаги беллашувларини 26 март куни ўз майдонида Ливанни қабул қилиш билан бошлайди.\nЎзбекистондан фарқли тарзда Эрон бунгача уч маротаба жаҳон чемпионатининг финал босқич беллашувларига чиқишга муваффақ бўлган.\nЖорий пайтда Ўзбекистон ўз гуруҳида 5 та ўйиндан 8 очко тўплаб, пешқадамлик қилиб турган эса-да, футбол мутахассислари наздида, ҳалича ҳеч бир жамоа Бразилияга бориш имкониятини йўқотмаган.\nЭрон эса, сўнгги учрашувини ўз майдонида Ўзбекистонга бой бериб, яққол имкониятини чиппакка чиқарган.\n"Ҳозир Ўзбекистоннинг имкониятлари жуда яхши. Фақат ўз майдонида ўтказажак икки ўйинда ғалаба қозонишининг ўзи кифоя, ҳаммаси ҳал бўлади"\nБиз Ўзбекистон миллий терма жамоасининг Эронга қарши дастлабки учрашувида қайд этган мағлубияти ортидан бош мураббийликдан истеъфо берган Вадим Абрамовдан собиқ ҳамкасби Карлуш Кейрознинг даъволарига муносабатини сўрадик:\nВадим Абрамов: Менинг назаримда, Ўзбекистон миллий терма жамоасининг имкониятлари анча яхши. Аммо ҳаммаси келаси икки ой ичида қандай тайёргарлик кўрилишига боғлиқ бўлади. Бир, бир ярим ойдан сўнг барчаси аён бўлади. Менимча, жорий пайтда ҳар бир терма жамоанинг имконияти бир хил. Ўйин ҳали олдинда. Ҳаммаси гуруҳдаги миллий терма жамоаларнинг қандай ўйин кўрсатишларига боғлиқ бўлади. Шунинг учун ҳам ҳозир аниқ бир нарса дейиш қийин. Ҳаммасини вақт кўрсатади. Чунки футболда ҳеч нарсани олдиндан башорат қилиб бўлмайди. Фақат бўлажак ўйинларга жиддий ҳозирлик кўрилса, бўлди. Ҳозир Ўзбекистоннинг имкониятлари жуда яхши. Фақат ўз майдонида ўтказажак икки ўйинда ғалаба қозонишининг ўзи кифоя, ҳаммаси ҳал бўлади, дейди Ўзбекистон миллий терма жамоасининг собиқ бош мураббийи.\nА гуруҳида Ўзбекистон ва Эрондан ташқари, Жанубий Корея, Қатар ва Ливан ҳам икки йўлланмадан бири учун кураш олиб боришмоқда.\nСўнгги босқич саралаш беллашувларида жаъми 10 терма жамоа Осиё қитъасига ажратилган 4.5 та йўлланма учун ўз беллашувларини давом эттиришмоқда.\nАхбор Имомхўжаев: 'Ҳамманинг оғзида Ўзбекистоннинг ғалабаси...'15.11.12, ФИФА\nБразилия 2014: Эрон-Ўзбекистон, ғалаба нимага боғлиқ?14.11.12\nБразилия 2014: Эрон 1-0 Жанубий Корея, буёғи нима бўлди?17.10.12, ФИФА\nВадим Абрамов: 'Агар Эронни енга олсак, уёғи осон бўлади'01.06.12, ФИФА\nБразилия 2014: Ўзбекистоннинг сўнгги рақиблари ҳам аниқланди09.03.12, Футбол


Ўзбекистонда брокер хизмати ҳуқуқий мақомга эга бўлди » Ўзбекистон янгиликлари – Zamin.uz\nЎзбекистонда брокер хизмати ҳуқуқий мақомга эга бўлди\nЖорий йил 21 апрелдан кучга кирган Ўзбекистон Республикасининг янги таҳрирдаги Божхона кодекси асосида брокер хизмати ҳуқуқий мақомга эга бўлди. Бу ҳақда “ЎзА” хабар бермоқда, дейилади "Кун" нашрида.\nКодексда декларант, божхона брокери ва божхона расмийлаштируви бўйича мутахассисларга қўйиладиган талаблар, уларнинг ҳуқуқ ва мажбуриятлари батафсил баён этилган. Божхона брокери фаолияти, мазкур фаолиятни амалга ошириш учун рухсатнома олиш талаблари ва шартлари, зарурий ҳужжатлар, божхона расмийлаштируви бўйича мутахассис фаолияти устидан назоратни амалга ошириш тартиби ва бошқа масалаларга аниқлик киритилган.\nТошкент вилояти божхона бошқармасида божхона брокерлари иштирокида ўтказилган амалий семинарда шулар ҳақида сўз юритилди.\nБожхона брокерларининг қонунчиликни мукаммал билиши ва амалда тўғри қўллай олиши ташқи иқтисодий фаолият иштирокчилари ишини енгиллаштиради. Ўз навбатида, божхона тизимида хато ва камчиликлар камайишига, божхона тўловларини тўғри ва тўлиқ ундирилишига олиб келади.\nҲозир вилоятда божхона расмийлаштируви бўйича юздан ортиқ мутахассис фаолият кўрсатмоқда. Улар томонидан жорий йилнинг биринчи чорагида 9,9 мингдан ортиқ божхона юк декларациялари тўлдирилиб, божхона органларига тақдим қилинган.\n10:58 Ўзбекистон Россияга «яшил йўлак» яратишни таклиф қилди\n14:25 3,4 млн сўмлик парфюмерия воситаларини Ўзбекистон ҳудудига ноқонуний равишда олиб кирилишига йўл қўйилмади


Актам Ҳайитов «кўп гўшт еяпмиз»га изоҳ берди » Ўзбекистон янгиликлари – Zamin.uz\n, 30 2020, 19:49\n17 окт, 23:17 2 974 Жамият\nЯқинда Фермерлар кенгаши раиси сифатида Актам Ҳайитов гўшт нархи ошиб кетаётганини тилга олиб, бунга асос сифатида аҳолининг кўп гўшт истеъмол қилаётганини айтганди. Бу фикр кўп муҳокамаларга сабаб бўлганди.\nЎзбекистон либерал-демократик партияси раиси Актам Ҳайитов «Дарё»га берган интервюсида ушбу баёнотига изоҳ берди.\n— Бир нарсага хурсандманки, бу масала жуда катта диққат билан, эътибор билан кузатилди. Албатта, гўшт истеъмоли жуда нозик масала, сабаби гўшт одам истеъмол рационидаги қиммат озуқалар қаторига киради. Мен ҳозирги гапларим билан ҳеч кимни оқламоқчи ёки ҳеч кимга эътироз билдирмоқчи эмасман. Ўша пайтда нутқдан айнан «Биз кўп гўшт истеъмол қиляпмиз» сўзларининг ажратиб олиниши ва асосий планга олиб чиқилишидан норози ҳам эмасман. Албатта, нутқнинг қизиқарли ва эътиборнинг тортадиган қисми шу эди. Мен шу фурсатдан фойдаланиб бу фикрга изоҳ бермоқчиман.\nБиринчидан, «кўп гўшт еяпмиз» дегани халқимизнинг ҳаммаси кўп гўшт еяпти дегани эмас! Ўзингиз ўйлаб кўринг, расмий равишда 1,4 миллион одам ишсиз. Ишсиз одамнинг кўп гўшт ейишга имконияти йўқ-ку! Паст даромадли, имконияти чекланган аҳоли қатлами бор… Бу гапни айтишимга икки сабаб бор эди. Аввало, республика бўйича гўшт истеъмоли йилдан йилга ошиб бормоқда. Чунки ҳар йили халқимиз 500–600 мингга кўпаймоқда. Аҳоли сони ошгач, табиийки, гўштга бўлган талаб ошади. Буни рақамларда ҳам келтиришим мумкин.\nИккинчидан, аҳолининг яхши яшайдиган, ўзига тўқ қатлами сонининг ошиб бориши ҳам гўшт истеъмолининг ошишига сабаб бўлмоқда. Биз статистик натижаларни эълон қилдик. 2018 йил кўрсаткичларига қарайдиган бўлсак, гўшт истеъмоли аҳоли жон бошига 43 килограммни ташкил этмоқда. Агар бу кўрсаткични 2010 йил билан таққослайдиган бўлсак, у даврда кўрсаткичлар бугунгига нисбатан кам бўлган, яъни 33–34 килограммни ташкил қилган.\nУмумий истеъмолни ҳисобини келтирадиган бўлсак, аҳоли 2000 йилларда 1 миллион тонна атрофида гўшт ва гўшт маҳсулотларини истеъмол қилган. 2018 йилга келиб бу кўрсаткич 1,5 миллион тоннага етди. Ҳалиги гап шу маънода айтилган эди. Унинг талқини сал янглишроқ бўлди. Бир ҳафтада етарлича гўшт сотиб олишга маблағи етишмайдиган оилалар бор орамизда! Мен қайсидир гапим билан кимнингдир кўнглига тегиб қўйган бўлсам, таъкидлаб ўтаманки, бундай мақсадим йўқ эди, — деган Актам Ҳайитов.\nГўшт нархи яна ошиши мумкин 06 мар, 13:29\nҚашқадарёдан Тошкентга олиб кетилаётган 100 килограмм яроқсиз гўшт йўқ қилинди 11 фев, 17:30\nИқтисодиёт вазирлиги гўшт ва шакар нархи нега кўтарилганига расман изоҳ берди 01 фев, 13:22\nГўшт ва гўшт маҳсулотлари хавфсизлигига ягона талаблар қабул қилинди 31 янв, 07:31\nМол гўштими ёки эшак гўшти...? 25 ноя, 15:03\nВидео:«Тандир гўшт»нинг тандирда қандай пиширилишини кўрганмисиз? 17 мая, 21:53\nЭлдор Шомуродов "Женоа"да қанча маош олади? 30 сен, 19:23 0\nМексикалик балиқчи ўзидан ҳам катта балиқ тутиб олди (фото) 30 сен, 19:15 0\nКоронавирусдан сақловчи замонавий ниқоб кашф этилди 30 сен, 18:38 2\nХуш омадед. Фарғоналикларнинг Тожикистондаги юз йиллик тақдири 30 сен, 18:00 2\nТоғли Қорабоғда нима бўляпти? Озарбайжон президенти ва Арманистон бош вазири Россия телеканали эфирида шу ҳақда сиртдан баҳслашди 30 сен, 17:23 110\n«Бир фикрни ҳамиша катта армон билан ўйлайман» — Президент ўқитувчи ва зиёлиларга мурожаат қилмоқда (фото) 30 сен, 16:44 198\nЯнги агентлик ходимлари ўқотар қурол олиб юриш ҳуқуқига эга бўлади 30 сен, 16:11 545\nБиринчи буклама ноутбук сотувга чиқди (фото, видео) 30 сен, 15:30 207\nКоронавирус буюмлар сиртида неча кунгача яшаб қолади? 30 сен, 14:53 399\nТаркибида C витамини апельсиндан ҳам кўпроқ бўлган кузги маҳсулотлар 30 сен, 14:15 405\nМирзиеёвнинг БМТ минбаридаги чиқиши рус ва қозоқ экспертларида қандай таассурот қолдирди 30 сен, 13:30 386\nАлкоголь маҳсулотлари нархи қимматламоқда 30 сен, 12:52 515


Зулфия Исроилова ҳаёти ва ижоди талаба-ёшлар нигоҳида\nЎзбекистон халқаро ислом академияси Ёшлар билан ишлаш, маънавият ва маърифат бўлими томонидан “Зулфия Исроилова ҳаёти ва ижоди талаба-ёшлар нигоҳида” мавзусида онлайн давра суҳбати бўлиб ўтди.\nУнда Зулфия номидаги Давлат мукофоти совриндорлари – Камолиддин Беҳзод номидаги миллий рассомлик ва дизайн институти 2-босқич талабаси Мадина Норчаева ҳамда “Зиё-медиа” маркази муҳаррири Вазира Ибрагимовалар бевосита иштирок этди.\nШунингдек, адабиёт ва санъат вакиллари, ўқитувчилар, илмий-тадқиқотчилар, магистрант, докторант ва талабалар қатнашди.\nТадбирда шоира ҳаёти ва ижоди, яратган асарлари, ўзбек шеъриятига қўшган ҳиссаси, бугунги кунда адабиётшунослар ва ёшлар томонидан адиба илмий-маънавий меросининг чуқур ўрганилиши каби масалалар ҳақида гапирилди.\nЎзбек халқининг севимли шоираси, таниқли жамоат арбоби Зулфия Исроилова 1915 йили Тошкентда ҳунарманд оиласида туғилган. Шоира Хотин-қизлар билим юртида ўқиган вақтларида (1931-1934) адабий тўгаракларда шеър машқ қила бошлади. 1935-1938 йилларда Ўзбекистон Фанлар академиясининг А.С. Пушкин номидаги Тил ва адабиёт институти аспирантурасида таҳсил олди.\nСўнгра 1938-1948 йилларда Болалар нашриётида муҳаррир, Ўзбекистон Давлат нашриётида бўлим бошлиғи, 1950-1953 йилларда эса “Ўзбекистон хотин-қизлари” ойномасида бўлим бошлиғи ва ниҳоят, 1953-1980 йилларда “Саодат” ойномасининг бош муҳаррири бўлиб ишлади.\n– Зулфия онанинг ижодий камолотида ўзбек ва рус классиклари, халқ оғзаки ижодиёти ва жаҳон адабиёти анъаналарининг роли катта бўлган, — дейди Вазира Ибрагимова. – Шоира “Шеърлар” ва “Қизлар қўшиғи” (1938) каби поетик асарларини она-Ватан ва унинг дала, чўлларида меҳнат қилаётган пахтакорлар, механик, тракторчи қизларнинг қайноқ ҳаётларига бағишлайди. Айни дамда мазкур тўпламлардаги шеърлар ёш шоиранинг шеърий маҳорат сирларини эгаллаётган даврини ҳарактерловчи асарлар сифатида ҳам муҳим аҳамиятга эга.\nЭлимиз ардоғидаги адабиёт намояндасининг “Чоржўй-Қўнгирот” (1947), “Далада бир кун” (1948), “Зоотехник қиз” (1952), “Тонг қўшиғи” (1953) каби бир қатор шеърлар туркуми, “Мен тонгни куйлайман”, “Юрагимга яқин кишилар” (1958), “Куйларим сизга” (1965), “Салом, сизга эркпарвар эллар”, “Ўғлим, сира бўлмайди уруш” каби шеър ва тўпламларида Ватан мадҳи, меҳнат жараёнида фидокорлик кўрсатаётган кишилар ҳаёти жўш уриб туради.\nМазмунли ўтган тадбир давомида шоира ҳаёти ва ижоди, асарларига тааллуқли бўлган савол-жавоблар ўтказилди. Якунда Зулфия Исроилова ижоди билан чуқур танишган талаба-ёшлар аниқланиб, рағбатлантирилди.


Носоз телевизор янгисига алмаштириб берилди. - Истеъмолчилар ҳуқуқларини ҳимоя қилиш Агентлиги\nИлм-фан тараққиёти билан техника ривожи ҳам жадаллашиб бормоқда. Аксарият истеъмолчилар замон талабига мос энг охирги русумдаги телевизорлардан фойдаланишади, лекин шунча пулга телевизор сотиб оласиз-у, кафолат муддати тугамасдан ишдан чиқса, пуллар осмонга учиб кетаверадими?\nЎзбекистон Республикаси Монополияга қарши курашиш қўмитаси ҳузуридаги Истеъмолчилар ҳуқуқларини ҳимоя қилиш агентлигига “Call center” орқали фуқаронинг худдий шундай мазмундаги мурожаати келиб тушди. Мазкур мурожаатда истеъмолчи Агентлик ҳудудий тузилмасидан ушбу масалада амалий ёрдам кўрсатилишини сўраган.\nМаълум бўлишча фуқаро Урганч шаҳридаги дўкондан 3 700 000 сўм эвазига телевизор харид қилган. Аммо, кафолат муддати тугамасдан, телевизор ишдан чиққан. Ушбу масала юзасидан дўкон ходимларига қилган мурожаатлари бўйича ҳеч қандай чоралар кўрилмаган.\nАгентлик ҳудудий тузилмаси ходимлари томонидан сотувчига Ўзбекистон Республикасининг “Истеъмолчиларнинг ҳуқуқларини ҳимоя қилиш тўғрисида”ги қонуни ва қонуности ҳужжатлари талаблари бўйича тушунтириш берилиши натижасида фуқаронинг истеъмолчи сифатидаги ҳуқуқ ва манфаатлари ҳимоя қилиниб, носоз телевизор янгиси алмаштириб берилди.\nCategories: Муаммо: мурожаат ва натижа, Янгиликлар 16.12.2020


1. Корхона ходимларига пахта йиғим-терими даврида текинга таъминлаган иссиқ овқат сарфи бўйича қандай солиқ оқибатлари юзага келади (корхона ва ходимлар учун)? 2. Агар иссиқ овқат сарфини корхона хўжалик мудири ўз ҳисобидан нақд пулга харид қилиб сарфлаган бўлса ва ушбу сарфланган суммани қопланиши хўжалик мудири иш ҳақига йўналтириш орқали амалга оширилса тўғри бўладими? Ушбу ҳолатда қайси йўлни қўллаш қонунан тўғри бўлади?\nКорхона умумбелгиланган солиқ тўловчи. Корхона пахта йиғим -терими даврида маҳаллий ҳокимликнинг топшириғи асосида ходимларини пахта йиғим -теримига жалб қилди. Пахта йиғим-теримида қатнашган ходимлар иссиқ овқат билан таъминланди.\n1.Пахта йиғим-терими бўйича қишлоқ хўжалиги ишларига жалб қилинадиган жисмоний шахсларнинг бу ишларни бажарганлик учун олган даромадлари ЖШДСдан озод этилади (СКнинг 179-моддаси 33-банди). Аммо, иссиқ овқат қиймати пахта терганлик учун тўлов эмас, балки ходимларнинг компенсация шаклидаги даромад бўлганлиги сабабли уларга нисбатан ЖШДС бўйича имтиёз қўлланмайди. Улар умумбелгиланган тартибда солиққа ортилади.\nШунингдек, улардан иш ҳақи тарзидаги даромад сифатида қаралгани боис суғурта бадаллари ҳам ушланади, уларга ЯИТ ҳисобланади (СКнинг 172 ва 306-моддалари).\nКорхонанинг фойда солиғи базасини аниқлашда иссиқ овқат қиймати чегириб ташланади (СКнинг 143-моддаси 6-банди л-пункти).\n2.Хўжалик мудири нима сабабдан ўз ҳисобидан ходимларга иссиқ овқат учун харажат қилганлиги асосланиши керак. Масалан, корхона ва мудир ўртасида қарз шартномаси тузилиб, унда қарзни қайтариш муддати ва тартиби белгиланиши лозим.\nАгар шундай асос бўлса, иссиқ овқатга мудир сарфлаган маблағлар бўйича у топширган ҳисобот (сотиб олинган маҳсулотлар далолатномаси) асосида корхонада кредиторлик қарз шаклланади. Унинг ҳисоби 6820 "Қисқа муддатли қарзлар" счетида олиб борилади. Бундай тартибда олинган қарз суммаси мудирнинг банк пластик карточкасига пул ўтказиш йўли билан қайтарилиши мумкин.\n1. Мехнат шартномаси асосида пахта йиғим-терим ишларига жалб қилинган ишчидан солиқ ва бошқа тўловлар ушланадими? 2. Агар солиқ ушланса, қандай шкала бўйича ушланади?\nАО "Завод Нефтигазового и Химического Машиностроения" корхонасида мехнат шартномаси асосида жисмоний шахслар пахта йиғим-терим ишларига жалб қилган. Меҳнат шартномасида ишчилар айнан пахта йиғим-терими ишларида иштирок этиш учун ишга олиниш... Далее\nКорхона (АЖ) ўз ишчи-ходимларига сотиб олинган ва ўзида етиштирилган маҳсулотларни текинга (бепул) берган, кирим қилинган нархни ярим баҳосида берган, пахта йиғим-теримида қатнашган ишчи-ходимларини бепул иссиқ овқат билан таъминлаган ҳолатлар бўйича қандай ҳужжатлар расмийлаштирилади ва қандай бухгалтерия проводкаси берилади?\nКорхонамиз озиқ-овқат, яъни ун (мука ) ишлаб чиқариш билан шуғулланади. Хурматли экспертлар жамиятимизда рўй берадиган 4 ҳолат бўйича саволларимизга жавоб берсангизлар. 1- ҳолат. Корхона (АЖ) сотиб олинган ва ўзида етиштирилган маҳсулотларни ишчи-ходимларига байрам муносабати билан текинга (бепул) қ/х маҳсулотлари ва гўшт, ёғ берилган.... Далее


Марказий банк UzCard билан боғлиқ ҳолат бўйича расмий маълумот берди - Zamin.uz\nМарказий банк UzCard билан боғлиқ ҳолат бўйича расмий маълумот берди\nЎзбекистон Республикаси Марказий банки UzCard тизими ишдаги носозлик бўйича расмий ахборот берди.\nЖорий йилнинг 15 сентябрь куни UzCard чакана тўлов тизимида дастурий носозлик юз берди, натижада банк карталари бўйича барча турдаги операциялар, шу жумладан савдо терминали орқали тўловларни қабул қилиш ва банкоматлар орқали нақд пул олиш операциялари тўхтатилди, дейилади хабарда.\nҚайд этилишича, Марказий банк мутахассислари носозлик юз берганидан сўнг дастурий таъминот ишлаб чиқувчилари билан ҳамкорликда UzCard чакана тўлов тизими ишини қайта тиклаш бўйича қўллаб-қувватлов тақдим этмоқда.\nҲозирги вақтда тизимни тиклашнинг биринчи босқичи якунланди - тўлов карталаридаги қолдиқлар бўйича маълумотлар базаси тикланди. Иккинчи босқич - тўлов терминалларини тиклаш кун давомида амалга оширилади.\nЗарурат бўлганда, фуқаролар зарур бўлган нақд пул маблағларини олиш учун ўзларига хизмат кўрсатадиган банкларга мурожаат қилишлари мумкин. Бунда банк картаси очилган банк филиалига мурожаат қилиш зарурдир (терминаллар иши тикланганидан кейин ҳар қандай банкнинг исталган филиалига мурожаат қилиш мумкин). Марказий банк тижорат банклари билан биргаликда мамлакатнинг барча ҳудудларида банклар барча филиалларини зарур миқдорда нақд пул билан таъминлаш бўйича иш олиб борди, дейилади хабарда.\nБилдирилишича, Марказий банк бу воқеани эътиборсиз қолдирмайди. Қонунчиликка ўзгартириш киритиш бўйича ташаббус илгари сурилади. Унда чакана тўлов тизимларининг барқарор фаолият юритиши мақсадида уларнинг ишини назорат қилиш ва тартибга солиш бўйича Марказий банк ҳуқуқ ва мажбуриятлари кўзда тутилади.\nUzCard тизимда 15 сентябрь куни соат 18:52да жиддий носозлик юзага келганди ва бу муаммо икки кун ўтиб ҳам бартараф этилмади. Тизим ишдан чиқиши Ўзбекистондаги 18 миллиондан ошиқ пластик карта муомаласига таъсир кўрсатди. “Замин” янгиликларини “Facebook”да кузатиб боринг\n2-11-2019, 15:37, Ўзбекистон\n13-04-2019, 12:00, Ўзбекистон\n11-03-2019, 22:30, Ўзбекистон\n13-01-2018, 14:28, Ўзбекистон\nUzcard’да MasterCard халқаро тўлов карталаридан тўловларни қабул қилиб олиш мумкин\n4-07-2017, 18:48, Ўзбекистон\n16-06-2016, 17:56, Ўзбекистон


Инсоният азалдан янгилик яратишга, қандайдир ихтиролар қилишга, изланишлар олиб боришга иштиёқи катта бўлиб келган. Одамзод тоғларни, саҳроларни ва улкан денгизларни кесиб ўтишга интилган. Шу интилишлар, қизиқишлар ва изланишлар кўприкларни яралишига сабаб бўлган. Кўприклар бизни узоқ йўлимизни яқин қилишга анча вақтлардан буён ҳизмат қилиб келмоқда.\nБугун сизларга бой тарихга эга меъморчилик ва архитектура лойиҳалари бўлган, ҳамда мукофатларга сазовор бўлган дунёдаги 20 та ноёб кўприкларни эътиборингизга ҳавола этамиз.\nСингапурдаги "Хеликс" кўприги\nБу кўприк кўриниши билан ДНК структурасига ўхшашлиги сабабли ноёб ҳисобланади. Кўприк 2010 йилда очилган бўлиб, у пўлатдан қилинган, ҳамда махсус ёритгич ленталари билан ўралиб чиқилган.\nБу кўприк Люцерне шаҳарида жойлашган бўлиб, 1333 йилда қурилган, ҳамда Ройс кўлини диагонал бўйича кесиб ўтади. У Европадаги энг қадимги усти ёпиқ кўприклардан биридир. Кўприкнинг ички қисми 17 асрга тегишли расмлар билан безатилган. Тахминан 20 йил аввал кўприк ёнғин сабабли бузилган. Ёнғин вақтида кўпгина раслар ёниб кетган. Кўприк бир йилдан сўнг таъмирланган.\n“Шамол ва Ёмғир” кўприги маъносини англатади. У 1916 йилда Дуна ахли томонидан қурилган. Шеньян кўприги Хитойнинг Гуангкси вилоятида жойлашган. Анъанавий Хитой архектураси қўлланилган бўлиб, қурилиш вақтида хаттоки бир дона мих ҳам ишлатилмаган, кўприкни қуришда фақатгина архитектура ҳийлаларидан фойдаланилган.\n"Ғилдираксимон" йиғиладиган кўприк\nБу кўприк Лондоннинг Пэддингтон вилоятида жойлашган бўлиб, лойихани Томас Хитэрвик яратган ва 2004 йилда тугатган. Бу саккизбурчакли қурилма ҳар жума куни трансформацияланади ва орқага йиғилади. Бундай тарздаги транформацияларни бажариш учун кўприк гидравликани қўллайди.\n"Лангкави" само кўприги\nЛангкави Скай-Бридж кўпригига канат йўли орқали етиб бориш мумкин. У денгиз сатхидан 700 метр баландликда жойлашган бўлиб, унинг узунлиги 100 метрга тенг. Бу кўприк устида сиз Малайзиянинг тропик манзараси ва тоғларидан баҳраманд бўлишингиз мумкин.\n"Гейтсхед Миллениум" кўприги\nБу қурилма Англия Қироличаси томонидан 2002 йилда очилган. Бу кўприк Ньюкасле шаҳрида жойлашган ва Тайн кўлини кесиб ўтади. Бу кўприкнинг ноёблиги шундан иборатки, у эгилувчан ҳусусиятга эгалигидир. У бир тарафга эгилган вақт пиёдалар кўпригига айланади. Бошқа тарафга эгилган маҳал эса қайиқ ва кемалар унинг остидан бемалол сузиб ўта олишларига имкон яралади. Гейтсхед Миллениум кўприги кўпгина архитектура совринларига сазовор бўлган.\n"Босниядаги қадимги" кўприк\nЭски кўприк 1566 йилда қурилган. Аммо 1993 йилда Босниядаги уруш туфайли анча талофат кўрган. Унинг таъмири учун 13 $ миллион миқдорида маблағ сарфланган, ҳамда қайта 2004 йилда очилган.\nЯпониядаги "Акаси" Кўприги\nЯпония инженерлиги намуналаридан бири. Акаси кўприги дунёдаги энг узун осма кўприк ҳисобланиб рекордликни ушлаб туришга эришиб келмоқда. Унинг узунлиги 3911 метр. Бу қўприкни қуриш учун 12 йил муддат керак бўлган.\nИталиядаги "Риальто" кўприги\nБу кўприк 1181 йилда қурилган бўлиб, у Венециянинг Гранд Каналини кесиб ўтади. Бу кўприк ўша вақтларда каналнинг нариги томонига ўтишнинг ягона усули бўлиб ҳизмат қилар эди. 1551 йилда ҳукумат уни модернизация қилишга қарор қилади. Уни модернизация қилиш бўйича машҳур архитекторлар, ҳаттоки Микеланджело ҳам ўз лойихаларини таклиф этганлар. Аммо уни лойиҳаси устида ишлаш Антонио да Понтега топширилган.\nСиз кўриб турган сурат ёлғон эмас. Бу ҳақиқатда ажойиб кўприк. У Леуварденеда жойлашган. Нидерландияда жуда ҳам каналлар ва транспорт воситаларининг етарли даражада кўплиги туфайли кемачиликка, йўлларга фойдаси тегадиган кўчиб юрадиган кўприкка эҳтиёж мавжуд эди. Шунинг учун 2000 йилда темир ва пўлатдан кўприк қурилган. Бу кўприк кунда 10 маротаба кўтарилиб тушади.\n"Октавио де Оливейра" кўприги\n2008 йилда Сан-Паулуда очилган бу кўприкни қурилишига 5 йил вақт кетган. Бу кўприкнинг ноёблиги шундан иборатки унинг кўриниши “Х” шаклида эканлигидир. Бу кўприк яна ўзига хос чироқлар билан ёритилади. Ҳар бир байрамга алоҳида чироқлар ранг-баранглигига гувох бўлиш мумкин. Масалан: Янги йилда чироқлар арча шаклида порлаб туради.\n"Фолкерка" ғилдираклари кўприги\nБу шунчаки кўприкдан ҳам кўпроқдир. У ўзининг футуристик дизайни билан ноёб бўлиб, у дунёдаги ягона қайиқлар учун лифт бўлиб ҳам ҳизмат қилади. 180 градусга айланиш имконига эга. Қайиқ канал орқали кўприкнинг пастки ярусига сузиб киради, шундан сўнг эса структура айланиб, қайиқни каналнинг юқорисига кўтариб чиқаради.\n"Хендерсон" тўлқинлари кўприги\nКўприк шундай лойиҳалаштирилган эдики, унинг кўриниши тўлқинларга ўхшаши керак эди. Бу кўприк Сингапурдаги иккита боғни бирлаштиришга ҳизмат қилади. Бу кўприк пўлат ва тахта ёғочдан қилинган, ҳамда уни янада кўркамлаштириш учун турли чироқлар билан ёритилган.\nБу кўприк 2009 йилда очилган бўлиб, ердан 495 метр баландликда жойлашган. Бу Эфил минораси, Озодлик хайкали, Гиза пирамидаси ва Биг-Бендан ҳам баландроқдир. Кўприк Хитой вилояти бўлмиш Хубэйда тоғлар ва ўрмонлар қуршовида жойлашган. Унинг қурилиши албатта қийинчиликлар туғдирган. Чунки у ерга етиб бориш ва кранлардан вертолётлардан ёки кемалардан фойдаланиш имкони бўлмаган. Аммо инженерлар бу кўприкни қуриш йўлини ҳам ўйлаб топганлар. Қурилишда улар ракеталардан фойдаланишган.\nМийо кўприги рикорд китобига энг баланд кўприк бўлиб киритилган. Шедеврнинг техник баландлиги 342 метр. Би-би-си бу кўприкни “21-асрнинг техника мўжизаларидан бири” деб атаган. Франция президенти Жак Ширак уни 2004 йилда очган.\nБу кўприк дунёда энг узун кўприк ҳисобланади. Унинг узунлиги 102 мил. Бу тезюрар темирйўл кўприги бўлиб, Пекин-Шанхай темирйўлининг бир қисми. Унинг қурилиши 2006 йилда бошланган бўлиб, лойихага 8.5 миллиард АҚШ доллари сарфланган.\nБу кўприк Моисей номига билан аталган эди. Чунки у сувни иккига ажратиб туради. Бу дизайн сизга сувдан ўтиб кетаётганлигингиз илллюзиясини яратади. Кўприк тахта-ёғочдан қилинган бўлиб, сув ўтказмайди.\nХаджу кўприги Персия шохи Аббос II томонидан қурилган. 23 та аркадан иборат, у дамба сифатида ҳам ҳизмат қилади.\nБу ажойиб кўприк Сеулда жойлашган бўлиб, Хан кўлини кесиб ўтади. 1982 йилда кўприк ташкил этилган. 2007 йилда қайта тикланган. 2009 йилда лойихага фонтан қўшилган. Кечки вақт фонтан чироқлари камалак жилоси билан товланади.\n"Олтин дарвоза" кўприги\nДунёдаги машҳур кўприклардан бири. Бу кўприк нафақат Сан-Францисконинг, балки АҚШнинг ҳам рамзига айланган. Йозеф Штраус томонидан лойихалаштирилган.\nНашр санаси: 02-10-2013


Ўзбекистон Республикаси Коррупцияга қарши курашиш\nагентлиги умумий йиғилиши\n2021 йил 29 июнь Тошкент шаҳри\nРаислик этувчи: А.Бурханов\nДиректор ўринбосарлари: Т.Хайдаров, У.Тухташева\nАгентлик ходимлари: З.Қодиров, А.Жалилов, У.Дауланов, З.Хатамов, А.Эргашев, З.Бойсинов, О.Рўзиев, М.Мадрахимова, Д.Очилова, И.Абдуллаев, Б.Рахмонов, Қ.Ниёзхаджаев\nЎзбекистон Республикаси Коррупцияга қарши курашиш агентлигининг 2021 йил II ярим йиллигига мўлжалланган\nиш режасини тасдиқлаш масаласини кўриб чиқиш.\nКун тартибидаги масала юзасидан раислик этувчи сўзга чиқиб, Ўзбекистон Республикаси Коррупцияга қарши курашиш агентлигининг 2021 йил II ярим йиллигига мўлжалланган иш режаси лойиҳаси ишлаб чиқилганлиги ҳақида ахборот берди. Шунинг билан бирга, мазкур лойиҳа Тизимли таҳлил ва прогнозлаштириш йиғма бўлимининг билдиргиси билан Агентликнинг барча таркибий тузилмаларига танишиб чиқиш, таклиф ва тавсиялар тақдим этиш, шунингдек 2021 йил I ярим йиллик\nиш режада белгиланган, бироқ ижро этилмаган вазифаларни 2021 йилнинг II ярим йиллигига мўлжалланган иш режасида акс эттириш,\nбундан ташқари ҳар бир тузилманинг 2021 йил II ярим йиллик\nиш режасида белгиланган Агентлик миқёсида бажариш мақсадга мувофиқ деб ҳисобланган вазифа ва топшириқларни Агентликнинг иш режасига киритиш таклифи берилганлигини маълум қилди.\nАгентликнинг таркибий тузилмалари раҳбарлари иш режа билан\nяна бир бор танишиб чиқдилар ҳамда бир овоздан ишлаб чиқилган\nиш режани тасдиқлашни мақсадга мувофиқ деб топдилар.\nРаислик этувчи иш режада белгиланган ҳар бир вазифа\nва топшириқларни ўз вақтида ҳамда сифатли бажарилишига таркибий тузилма раҳбарлари шахсан жавобгар эканликларини таъкидлади.\nБундан ташқари, иш режа ҳар бир бандининг ижро этиш механизмини тушунтириб, унга кўра, вазифа ва топшириқлар таркибий тузилма раҳбарининг Агентлик директори номига асослантириб ёзган билдиргисига асосан ижродан ечилишини маълум қилди. Шунинг билан бирга, Тизимли таҳлил ва прогнозлаштириш йиғма бўлимига ушбу\nиш режа вазифа ва топшириқларининг белгиланган муддатда ҳамда сифатли амалга оширилиши юзасидан маълумотларни умумлаштириб, Агентлик раҳбарига ахборот бериб бориши тўғрисида кўрсатма берди.\nРаислик этувчи Агентлик йиғилишини ёпиқ деб эълон қилди.\nРаислик этувчи А. Бурханов\nКотиб Ў. Номозбоев\n_____________ А. Бурханов\n2021 йил ____ июнь\nАгентлик ходимларининг 2021 йил\n29 июндаги умумий йиғилишининг\n14-сонли баённомасига илова\nМамлакатда коррупция ҳолатини тизимли таҳлил қилишни таъминлаш, шунингдек, коррупцияга оид хавф-хатарлар юқори бўлган соҳалар ҳамда коррупцияга оид ҳуқуқбузарликлар содир этилишининг сабаб\nва шарт-шароитларини аниқлаш.\n“Коррупциясиз соҳа”, “Коррупциясиз ҳудуд” лойиҳалари, “Обод қишлоқ” ва “Обод маҳалла” дастурлари доирасида, Давлат харидлари, Соғлиқни сақлаш, Мактабгача таълим, Қурилиш ва бошқа соҳаларни ўрганиш.\nва шарт-шароитларини бартараф этиш ҳамда коррупцияга қарши курашиш чораларининг самарадорлигини оширишга қаратилган давлат ва бошқа дастурларни шакллантириш ҳамда амалга ошириш.\n1. Ўзбекистон Республикасида 2021-2025 йилларга мўлжалланган коррупцияга қарши курашиш\nМиллий стратегиясини қабул қилиш бўйича ишларни якунлаш.\n(Стратегия лойиҳасини манфаатдор вазирлик ва идоралар билан келишиш, ҳуқуқий экспертизадан ўтказиш ва Президент Администрациясига киритиш);\n2. 2021-2022 йилларга мўлжалланган коррупцияга қарши курашиш давлат дастурини қабул қилиш;\n3. Ўзбекистон Республикасида коррупцияга қарши курашиш тўғрисида Миллий маърузани тайёрлаш ишларини якунлаш ҳамда Ўзбекистон Республикаси Президенти ва Олий Мажлис палаталарига тақдим этиш.\nЖамиятда коррупциянинг барча кўринишларига муросасиз муносабатни шакллантириш.\n1. Фуқароларнинг ҳуқуқий онги ва ҳуқуқий маданиятини оширишга қаратилган комплекс дастурларни ишлаб чиқиш ва амалга ошириш, коррупциянинг олдини олиш ва унга қарши курашиш масалаларига оид ахборотларни тарқатиш (алоҳида\n2. Фуқаролик жамияти институтлари билан биргаликда ҳудудлар, иқтисодиёт тармоқлари ва бошқа соҳалар кесимида коррупциянинг даражасини баҳоловчи Коррупцияни қабул қилиш Миллий индексини тузиш;\n3. Антикоррупция ҳафталигини ташкил этиш ва ўтказиш.\nКоррупцияга қарши ички назорат тизими («комплаенс-назорат») ҳуқуқий асосларини яратиш ҳамда коррупцияга қарши курашишнинг воситаларини такомиллаштириш;\n“Коррупцияга қарши “комплаенс-назорат” хизмати тўғрисида”ги Низом лойихасини ишлаб чиқиш ва қабул қилиш.\nНорматив-ҳуқуқий ҳужжатлар ва уларнинг лойиҳаларини коррупцияга қарши экспертизаси ўтказиш тартибини янада такомиллаштириш.\n1. “Норматив-ҳуқуқий ҳужжатлар ва улар лойиҳаларининг коррупцияга қарши экспертизаси тўғрисидаги қонунни ишлаб чиқиш ва қабул қилиш жараёнларини якунлаш;\n2. Қонун лойиҳасини ўрнатилган тартибда Президент Администрацияси ва Олий Мажлисга киритиш.\nДавлат хизматчиларининг даромад\nва мол-мулкини декларация қилиш тизимини жорий этишнинг ташкилий-ҳуқуқий асосларини яратиш бўйича чора-тадбирларни амалга ошириш.\nДекларация тизимини амалга оширишнинг ташкилий-ҳуқуқий асосларини шакллантириш бўйича чора-тадбирлар режасини ишлаб чиқиш, жамоатчилик муҳокамаларини ташкил этиш.\nДавлат хизматига ҳалоллик стандарти («ҳалоллик вакцинаси») ва манфаатлар тўқнашувини ҳал этиш стандартларини жорий этишда кўмаклашиш бўйича таъсирчан чораларни ишлаб чиқиш.\nБюджет маблағлари, халқаро ташкилотлар ва хорижий давлатларнинг қарзларидан фойдаланиш, давлат активларини реализация қилиш ва давлат харидлари соҳасида коррупцияга қарши назорат тизимининг самарадорлигини таҳлил қилиш, шунингдек уни такомиллаштириш бўйича таклифларни ишлаб чиқиш.\n1. Давлат харидлари соҳасидаги коррупцияга қарши курашиш тизими самарадорлигини қайта кўриб чиқиш ва ушбу соҳада комплаенс-риск механизмини жорий қилиш.\n2. Давлат харидлари соҳасидаги шикоятларни кўриб чиқиш бўйича комиссия томонидан мурожаатларни кўриб чиқиш амалиётини танқидий ўрганиш.\n3. «Электрон онлайн-аукционларни ташкил этиш маркази» давлат унитар корхонаси томонидан «E-IJRO AUKSION» электрон савдо майдончасида онлайн-аукционлар жараёнини ўрганиш.\n4. Давлат харидларида манфаатлар тўқнашувининг олдини олиш, шунингдек афилланган шахслар ва харидларнинг якуний бенефициар эгаларини аниқлаш.\nКоррупциянинг олдини олиш ва унга қарши курашиш соҳасида халқаро ҳамкорликни ривожлантириш ҳамда мамлакатнинг обрўсини мустаҳкамлаш\nва унинг халқаро рейтинглардаги ўрнини ошириш бўйича тизимли чора-тадбирларни амалга ошириш.\n"Очиқ Ҳукумат ҳамкорлиги" (Open Government Partnership, ОСР) халқаро ташкилотига Ўзбекистон Республикасининг аъзо бўлиш шартлари ва оқибатлари таҳлили, шунингдек, мавжуд салоҳият, хорижий давлатлар тажрибасини ҳисобга олган ҳолда асослантирилган таклифлар ишлаб чиқиш ҳамда Вазирлар Маҳкамасига киритиш;\nКоррупция учун жиноий жавобгарлик Конвенцияси ҳамда Коррупция учун фуқаролик-ҳуқуқий жавобгарлик Конвенциясига қўшилишни Коррупцияга қарши давлатлар гуруҳига (GRECO) аъзо бўлиш доирасида амалга ошириш.\nКоррупциянинг ҳолати, тенденциялари\nва сабаблари ҳамда коррупцияга қарши чоралар кўришнинг самарадорлиги юзасидан социологик, илмий ва бошқа тадқиқотларни ташкил этиш, коррупциянинг олдини олиш\nва унга қарши курашишнинг таъсирчанлигини ошириш бўйича таклифларни ишлаб чиқиш.\n1. 2017-2020 йилларда коррупцияга оид жиноятларнинг статистикасини тегишли вазирлик\nва идоралардан олиш ва таҳлил қилиш;\n2. Коррупция оид жиноятларни ойлик статистикасини юритиш ва таҳлил қилиб бориш.\nН.Рамазанов Ф.Бойтўраев И.Абдуллаев С.Юлдашев\nЎзбекистон Республикасининг миллий манфаатлари ва халқаро обрўсига зиён етказадиган коррупциявий жиноятларни тергов қилиш натижаларини ҳар томонлама таҳлил қилиш.\n1. Коррупциявий жиноятлар содир этилишининг сабаблари ва шарт-шароитларини аниқлаш мақсадида, қонунчиликка мувофиқ жиноят иши материалларини, жиноят-процессуал ҳужжатларни ўрганиш, тизимли коррупциянинг ривожланиш тенденцияларини таҳлил қилиш;\n2. Ўрганиш ва таҳлил натижалари тўғрисида Ўзбекистон Республикаси Президентини ва Ўзбекистон Республикаси Олий Мажлиси палаталарини хабардор қилиш;\n3. Коррупцияга оид жиноятлар натижасида жамият ва давлат манфаатларига етказилган зарарни тўлиқ қопланишига эришиш устидан назорат ўрнатиш.\nДавлат ҳокимияти ва бошқаруви органларининг коррупцияга қарши курашиш соҳасидаги фаолияти, шунингдек, ушбу соҳадаги давлат ва бошқа дастурлар самарадорлигини мониторинг қилиш ҳамда баҳолаш имконини берувчи «E-Anticor.uz» электрон платформасини ишга тушириш\n«E-Anticor.uz» электрон платформасини ишга тушириш юзасидан манфаатдор вазирлик ва идоралар билан ҳамкорликни йўлга қўйиш, шунингдек чора-тадбирлар режасини ишлаб чиқиш.\nКоррупция ҳолатлари ҳақида Агентликни хабардор қилиш имконини берувчи махсус мобил дастурий таъминотни ишга тушириш.\n1. Нодавлат нотижорат ташкилотлари, медиа-жамоатчилик вакилларини (журналист, блогер) таклиф этган ҳолда тақдимотни ташкил этиш;\n2. Платформанинг мазмуни\nва тартиб-таомилларини тушунтириш мақсадида инфографика ҳамда видеороликлар тайёрлаш;\n3. Платформа юзасидан амалга оширилган ишлар натижалари базасидан мунтазам равишда брифинглар ўтказиш ва информацион хабарлар ишлаб чиқиш.\nАгентликка давлат ва хўжалик бошқаруви органлари ҳамда бошқа ташкилотларнинг маълумотлар базаларидан фойдаланиш имкониятини таъминлаш.\n1. Давлат ва хўжалик бошқаруви органлари мавжуд маълумотлар базалари бўйича ҳуқуқий-меъёрий асосларини ва функционал имкониятларини ўрганиш ва улардан фойдаланиш бўйича таклифлар ишлаб чиқиш;\nЎзбекистон Республикасининг коррупцияга қарши курашиш соҳасида халқаро рейтинглардаги ўрнини яхшилаш бўйича\n«Йўл харитаси» ижросини таъминлаш.\n1. “Лоббизм тўғрисида”ги Қонун лойиҳасини ишлаб чиқиш.\n2. Меҳнат муносабатлари масалаларига доир буйруқ ва меҳнат шартномаларига коррупцияга қарши курашишга оид қоидаларни киритиш.\nКоррупцияга қарши курашиш халқаро стандартларини Ўзбекистон Республикаси қонунчилигига имплементация қилишни давом эттириш бўйича «Йўл харитаси» ижросини таъминлаш.\n1. Хорижий давлатлар қонунчилиги ва тажрибасини ўрганган ҳолда Жиноят кодексига мансабдор шахс томонидан ноқонуний тарзда бойлик орттирганлик учун жиноий жавобгарлик белгилаш масаласини имплементация қилиш бўйича таклифлар ишлаб чиқиш;\n2. Хорижий давлатлар тажрибасини ўрганган ҳолда собиқ давлат идораси мансабдор шахсларининг ўз фаолияти давомида бошқарув ва назорат соҳасида маълум бир фаолият юритмаслик талабини белгилаш.\nДавлат органларида шу жумладан, ҳудудларда коррупция даражасини рейтинг баҳолаш методикасини жорий этиш, шунингдек, даврий равишда (ҳар чоракда) раҳбарларнинг рейтинг ва шахсий жавобгарлигини баҳолаш натижаларини эълон қилиш тизимини йўлга қўйиш.\n1. Давлат органларида, шу жумладан ҳудудларда коррупция даражасини рейтинг баҳолаш методикасини Вазирлар Маҳкамасига тасдиқлаш учун киритиш;\n2. Давлат органларида, шу жумладан ҳудудларда коррупция даражасининг рейтинг баҳолаш натижаларини эълон қилиб бориш.\nКоррупциявий хавф-хатарларни баҳолашнинг намунавий тартибини тасдиқлаш.\n1. Коррупциявий хавф-хатарларни баҳолашнинг намунавий тартибини ишлаб чиқиш;\n2. Коррупциявий хавф-хатарларни баҳолашнинг намунавий тартибини белгилаш юзасидан норматив-ҳуқуқий ҳужжатни тасдиқлаш.\nЎзбекистон Республикаси Президентининг 2021 йил 16 июндаги “Давлат органлари ва ташкилотларининг фаолияти очиқлигини таъминлаш, шунингдек, жамоатчилик назоратини самарали амалга оширишга доир қўшимча чора-тадбирлар тўғрисида”ги\nПФ–6247-сон Фармони ижросини таъминлаш.\nАгентлик тузилмасида бошқарув ходимларининг умумий чекланган сони ва меҳнатга ҳақ тўлаш фонди доирасида “Давлат органлари ва ташкилотлари фаолияти очиқлигини таъминлаш бошқармаси”ни ташкил этиш бўйича буйруқ лойиҳасини киритиш.\nДавлат органлари ва ташкилотлари фаолиятида очиқлик даражасини янада ошириш бўйича “Йўл харита” ижросини таъминлаш.\n1. Давлат органлари ва ташкилотларида очиқликни таъминлаш бўйича фаолиятни тартибга солувчи, шу жумладан мониторинг ўтказиш, амалга оширилаётган ишларнинг самарадорлиги ва натижадорлигини баҳолаш, очиқлик индексини ҳисоблашга қаратилган Давлат органлари ва ташкилотлари фаолияти очиқлигини мониторинг қилиш ва баҳолаш бўйича методикани ишлаб чиқиш ҳамда белгиланган тартибда киритиш;\n2. “Давлат ҳокимияти ва бошқаруви органлари фаолиятининг очиқлиги тўғрисида”ги янги таҳрирдаги қонун лойиҳаси концепциясини ишлаб чиқиш;\n3. Маъмурий жавобгарлик тўғрисидаги кодексда давлат ҳокимияти ва бошқаруви органлари фаолиятининг очиқлиги тўғрисидаги қонун ҳужжатларини бузганлик учун жавобгарлик белгиланишини назарда тутувчи қонун лойиҳасини ишлаб чиқиш.


МТВ болани калтаклаётган тарбиячи ҳақида тарқалган видео юзасидан изоҳ берди - Bukhara News\nМТВ болани калтаклаётган…\nМТВ болани калтаклаётган тарбиячи ҳақида тарқалган видео юзасидан изоҳ берди\nМиллий матбуот марказида 24 май, душанба куни Мактабгача таълим вазирлигининг нодавлат нотижорат мактабгача таълим муассасалари фаолияти юзасидан ташкил қилинган матбуот анжуманида вазирлик ахборот хизмати раҳбари Мавлуда Aсқархўжаева ижтимоий тармоқларида болани калтаклаётган тарбиячи акс этган видео юзасидан муносабат билдирди.\nБу видео бир неча йиллар олдин ҳам тарқалган эди. Маълумотларни тарқатувчи фуқароми, сайт ёки блогер бўладими, илтимос сизлардан, ОAВга шаҳар телефон рақамларини эмас, вазирлик матбуот котиби қўл телефонлари берилади. Истаган вақтда саволларга жавоб қайтарилади. Интернетда тарқалган видеога раддия бераман. Бу ҳол Ўзбекистонда содир бўлмаган. Бу масала юзасидан мактабгача таълим вазири маълумот ўрнида айтишни жоиз деб билди, – дейди вазир Ахборот хизмати раҳбари Мавлуда Aсқархўжаева.\nБу каби аҳвол агар Ўзбекистонда учраса, албатта, чора кўрилади. Бу чора юмшоқ даражада эмас, керак бўлса, ҳуқуқни муҳофаза қилувчи органларга тақдим этиб, жуда қаттиқ чоралар кўрамиз. Жиноий жавобгарликкача тортамиз. Бу тарқалган видео остига Ўзбекистонда, деб изоҳ ёзилган. Илтимос, олдин аниқлаб, кейин маълумот киритилса. Буни халқ нотўғри қабул қилмасин. Икки тарафлама ёндашилсин. Маълумотлар тўғри етиб борса, бундай эътирозлар юзага келмайди, — дейди Мавлуда Aсқархўжаева.


17:35 26 Сентябр 2020\n19:09 16.01.2020 (Янгиланган 20:40 16.01.2020) Ҳавола олиш\nТОШКЕНТ, 16 янв – Sputnik. Японияда Хитойнинг номаълум вируси билан юқтирилишнинг биринчи ҳолати тасдиқланди, деб ёзади Kyodo News.\nКасалланган Хитойнинг Ухань шаҳрига ташриф буюрган Канагава префектурасининг 30 ёшли фуқароси эканлиги аниқланди. Айнан шу ерда декабр ойида коронавируснинг янги штаммидан келиб чиққан пневмония тарқалди.\nЭркак Уханьда бўлганида 3 январ куни ўзини ёмон ҳис қилди. Бир неча кундан кейин у Японияга қайтиб келди, ва бу ерда 10 январ куни у йўтал ва иситма аломатлари билан касалхонага ётқизилган. Чоршанба куни у касалхонадан чиқарилди.\nБу Хитойдан ташқарида янги вирус билан касалланишнинг иккинчи ҳолати. Биринчи бор касаллик Таиландда, Уханьдан келган аёлда аниқланган. Аёл зудлик билан карантинга жойлаштирилди.\nНомаълум қўзғатувчили пневмониянинг тарқалиши Ухан шаҳрида 2019 йил декабр ойида қайд этилган. 40 дан ортиқ одам чалинган сирли инфекциянинг сабаби коронавирус бўлиб чиқди.\nБиринчи бемор 9 январ куни вафот этди ва унинг аниқ сабаблари номаълум - бу одамга қорин бўшлиғи ўсмаси ва жигарнинг сурункали касаллиги ташхиси қўйилган.\nҲозир касалланганлар билан яқин алоқада бўлган 700 га яқин киши кузатувда, уларнинг 419 нафари шифокорлардир.\nКасаллик қўзғатувчиси барча касаллар ташриф буюрган шаҳар денгиз маҳсулотлари бозорида бўлган деб тахмин қилинмоқда. Бозор ёпилди.


"Челси" Ҳиддинкка миннатдорчилик билдирди\n21:09 / 04.04.2016\n"Челси" жамоаси директори Марина Грановская Антоне Конте жамоанинг янги мураббийи бўлиши эълон қилинганидан кейин жамоани айни вақтда бошқариб турган Гуус Ҳиддинкка бажарган ишлари учун миннатдорчилик билдирди.\nҲолландиялик ушбу мутахассис 2015 йилнинг 17 декабрида аввалги бош мураббий Жозе Моуриньо ишдан бўшатилгач, мавсум охиригача жамоани бошқариши учун олиб келинганди.\nБугун лондонликлар жамоаси Антонио Конте билан 3 йиллик шартнома тузгани ва янги мавсумдан бошлаб у жамоага устозлик қилиши ҳақида расман эълон қилди.\n"Биз дунёдаги энг ҳурматга сазовор мураббийлардан бири билан келишувга эришганимиздан хурсандмиз. Шу билан биргаликда, мавсум якунигача жамоада иш олиб борадиган Гуус Ҳиддинкка ҳам ўз миннатдорчиликларимизни билдирамиз. У ўтган вақт ичида жамоа учун катта ҳажмдаги ишни бажарди", дея унинг сўзларидан иқтибос келтиради жамоа расмий сайти.\nМаълумот учун, "Челси" Ҳиддинк бошқарувида АПЛда ўтказилган 16 учрашувда бирон марта мағлубиятга учрамади (7та ғалаба, 9та дуранг). Бу вақт ичида жамоа 16 ўриндан 10 ўринга кўтарилди. Турнир якунланишига 6 тур қолганида лондонликлар жамоаси ҳисобидаги очколар сони 44та бўлиб турибди.


Қозоғистонда самолёт ишлаб чиқарилади - Номадлар,Турклар,Қозоқ одатлари ва анъаналари,Қозоғистон табиати | QazaqTV\n#авиация #парвоз #Байкал #самолётсозлик\nҚозоғистонда ярим йилдан кейин маҳаллий авиация учун Россиянинг «Байкал» самолётлари ишлаб чиқарилади. Ҳозирча «Қозоғистон авиация саноати» базасида самолётлар фақат йиғилади. Лекин 2024 йилга бориб улар республикада ишлаб чиқарилади. Қозоғистон Авиация маъмурияти раҳбари Питер Гриффитс маълум қилишича, келгуси уч йил давомида мамлакат миллий авиапарки фаол янгиланиб бориши режалаштирилган.\nПитер Гриффитс, Қозоғистон авиация маъмурияти бош директори:\n- Келгуси уч йил ичида яна 45 та янги ҳаво кемаси Қозоғистонга олиб келинади. Ҳозир 51 та самолёт мунтазам парвоз қиляпти. Бу рақам ҳар йили камида 10 фоизга ўсиб бориши мзлжалланган.\nАвиапарк ўсиши билан бир вақтда парвоз хавфсизлигига эътибор ортади. Шуни айтиш керакки, Қозоғистон ИКАО халқаро стандартларига мувофиқлик даражаси бўйича дунёнинг ўртача кўрсаткичидан 15 фоиз юқорида. Ёзда бўлиб ўтган текширувлар натижасида 84 фоизга етди.\nНурбек Бекмухамбетов, Қозоғистон авиация маъмурияти бош директори ўринбосари:\n- 2021 йил бошидан Авиация маъмурияти инспекторлари ҳаво кемаларининг парвозга яроқлилиги бўйича 140 дан зиёд текширув ўтказди. Натижаларга кўра, 1500 дан зиёд турли камчиликлар кўрсатилди. Улар ҳаво кемасидан фойдаланаётган компаниялар томонидан бартараф этилди. 2021 йилдан парвозлар тикланди. Авиакомпаниялар мурожаатлари сони ҳам ортди. Жами жорий йил бошидан буён ҳаво кемалари парвозга яроқлилиги хусусида 122 та сертификат берилди.\nМунтазам ўтказилаётган халқаро мустақил инспекциялар Қозоғистонда парвоз хавфсизлиги юксаклигини кўрсатмоқда. Ёзда Еврокомиссия қарорига кўра, юртимиз авиакомпанияларидан бирортаси Европага учиши тақиқланган компанияларнинг қора рўйхатига тушмади. Бу эса соҳа ривожи учун яхшигина туртки беради.\nИКАО Қозоғистоннинг парвоз хавфсизлиги бўйича ўрнини 84 фоизга кўтарди\nҚозоғистон ва Ирландия авиация соҳасида тажриба алмашади


Экспатлар ўзларини энг бахтли ҳис этувчи 17 мамлакат - XABARDOR.UZ\nInterNations компанияси тадқиқоти The Independent нашрининг эътиборини жалб қилди. Унда бутун дунё экспатлари (экспатлар - фуқаролиги бошқа мамлакатда бўлган, бизнес шартномасига кўра ушбу мамлакатларда яшайдиган кишилар) турли мамлакатлардаги ҳаётий жиҳатлар ҳақида сўзлаб, ўзларини энг бахтли ҳис қиладиган мамлакатларни аниқлаб беришди. vc.ru энг мафтункор 17 мамлакат рўйхати билан яқиндан таништирди.\nТадқиқотда бутун дунёдан 14 мингдан зиёд экспат иштирок этди. Компания ҳар бир мамлакатни 43 параметр бўйича ўрганиб чиқди - хавфсизликдан тортиб то релокациягача.\nСўровнома натижаларига кўра, Коста-Рика "орзу йўналиши"даги топ-5 мамлакатга кирди. Ўз ишига эга ишбилармонлар ҳам, қисман банд ишчилар ҳам ва ҳатто кекса ёшлилар ҳам бу ерда ўзларини бахтли ҳис қилишлари маълум бўлди.\nThe Intependent нашрида ёзилишича, Мальтага асосан европаликлар кўчиб ўтишади — мамлакат тилга боғлиқ тўсиқларнинг камлиги (инглиз тили - иккинчи давлат тили ҳисобланади), қулай об-ҳавоси ва турар жойлар баҳоси билан сайёҳларни ўзига жалб қилади. Тадқиқот натижаларига кўра, бу ерда шахсий бахт кўрсаткичлари 70 фоизни ташкил қилган - бу тадқиқотдаги энг юқори натижалардан биридир.\nМексикага кўчиб ўтган сўровнома иштирокчилари хорижликларнинг мамлакатда жойлашиши осон эканлигини қайд этишган. Шунингдек бу ердаги одамларнинг экспатларга дўстона муносабатда бўлиши ва қулай иқлим ҳам ўз сўзини айтади. Йилда 300 кун қуёшли. Ёмғирлари қисқа муддатли. Бўронлар мавсуми бор, албатта, бироқ улар одатда асоратларсиз ўтади.\nБу мамлакат энг меҳмондўст мамлакатлардан бири сифатида эътироф этилади. Бундан ташқари, тропик иқлим, яшаш қийматининг пастлиги ва тиббий хизматнинг юқори даражада эканлиги муҳожирларни ўзига жалб қилади.\nМанбага кўра, 2015 йилдан буён Эквадордаги ҳаёт даражаси пасайган, лекин сўроқ қилинган экспатлар уни "дунёдаги энг бахтли мамлакатлардан бири" сифатида қайд этишди. Мамлакатга кўчиб ўтишнинг ижобий томонлари - яшашнинг қимматга тушмаслиги, иқлим ва ўйин-кулги.\nБахт даражаси бўйича Янги Зеландия олтинчи ўринни эгаллади. Мамлакатнинг танланишида асосий омиллар орасида хотиржам муҳит, соғлиқни сақлаш тизимининг юқори даражаси ва ривожланган таълим тизими қайд этилади.\nТаиланд - Ғарбдаги экспатлар учун энг севимли йўналишлардан бири. Устувор жиҳатлар - нархларнинг пастлиги, кўчиб ўтишнинг осонлиги ва кўнгилочар масканларнинг кўплиги.\nУшбу йўналиш арзон нархлар туфайли Ғарбий Европа экспатлари орасида айниқса машҳур. "Бу ерда кўп пул топмасдан ҳам яхши яшаш мумкин. Бундан ташқари, Вьетнамда диққатга сазовор ва кўнгилочар масканлар кўп".\nПанама молия, инфратузилма ва хизматлар соҳасида ишчи ўринларнинг кўплиги билан экспатларга хуш ёқади. Кўчиб ўтишга сабаб бўлувчи бошқа омиллар - арзон нархлар (Европа аҳолисининг маоши узоқ вақтга етади) ва қулай иқлим.\nЯшаш, озиқ-овқат маҳсулотлари ва транспорт Европанинг бошқа мамлакатларига нисбатан арзонроққа тушиши сабаб кўпчилик Испанияга кўчиб ўтади. Шунингдек мамлакатнинг илиқ иқлими ва бу ерда иш топиш имкони мавжудлиги ҳам экспатларни ўзига тортади.\nТайвань кўп параметрлар бўйича етакчи позицияларни эгаллайди - масалан, у хавфсизлиги бўйича топ-10 мамлакатлар рўйхатига киритилди. Бу ерга кўчиб ўтган экспатлар мамлакатдаги соғлиқни сақлаш ва таълим тизимини юқори баҳолашади.\nУганда — янги имкониятлар изловчи экспатларни жалб қилувчи мамлакат. The Independent'га кўра, Уганда тез ва барқарор ривожланмоқда.\nБу мамлакат аҳолисининг даромади энг юқори кўрсаткичларни қайд этади. Маҳсулотлар баҳоси эса пастлигича қолмоқда - бу бутун дунё экспатларини жалб қилувчи муҳим омил.\nСўров натижаларига кўра, Перу асосан шахсий бизнесига эга ишбилармонлар эътиборини тортади. Уларнинг аксарияти бу мамлакатни қулай иқлими ва яшаш нархларининг пастлиги туфайли танлаган.\nБу Африка мамлакати иқтисодиётнинг кўплаб секторларида ишчи ўринлар сонининг ўсиши, илиқ иқлими, диққатга сазовор жойларнинг кўплиги ва табиати гўзаллиги билан экспатлар диққатини ўзига қаратади.\nУммонга асосан бу ерда ўз ишини йўлга қўйиган кишилар кўчиб ўтишади. Экспатлар бу ердаги хавфсизлик даражасининг юқорилиги, сиёсий барқарорлик ва минтақадаги тинчликни алоҳида қайд этишади.\nПортугалия ҳам худди Коста-Рика каби "орзулар йўналиши"даги топ-5 рўйхатига киради. Мамлакат кичик ёшли фарзандлари бўлган экспатлар орасида машҳур.


"Энди шартнома тузмасдан ишламаймиз"\nМосквадаги 311-ўрта мактаб (суратда) директори Андрей Безродних ўзбек қурувчилари ишига нисбатан мутлақо эътирози йўқлигини айтади.\nМосквада ишлаб, икки ойлик иш ҳақини ололмаётган ўзбекистонлик меҳнат муҳожирларидан бири Озодликка қўнғироқ қилди.\n30 ёшли бухоролик Жамшид ҳам ўз ҳамюрти, ҳам иш берувчи ташкилот томонидан алданганини гапириб берди.\n- Мана бу ердаги ётоқхонада бир йигит билан танишиб қолдик. У “Строителная компания “Плато”га ишлашини гапирди. Бошлиғи Армен Мартиросян экан. Менга бир куни телефон қилди ва “Началник объект олди, келинг, бирга ишлаймиз”, деди. Мактабда иш бошладик, икки ой тўлиқ ишладик. Питаниега минг-икки минг бериб турарди. 12 киши ишлаб, бизга тегишли бўлган ишни тугатдик. Мактабнинг ҳар бир хонасини ремонт қилдик, краска, потолок ишлари, линолеум тўшадик. Умуман, ўқувчилар ўқийдиган класс қилиб бердик. Ҳисоб-китобга келганида “Эрта бераман, индин бераман", деб ваъда бериб юрибди. Ҳозиргача пулни бергани йўқ “Женяжон подожди, подожди”, деяпти, - дейди ишчилар бригадири Жамшид.\nУнинг сўзларига кўра, “Плато” фирмаси раҳбари Мартиросян билан Жамшидни таништирган самарқандлик йигит биринчи ойнинг иш ҳақини олиб, жуфтакни ростлаган.\n- У боланинг исми Абдураимов Юнус Абдуллаевич, 1979 йилда туғилган, Самарқанд вилояти Ургут тумани Қоратепа селсовети Калтатой қишлоғига туради, - дея иш ҳақининг бир қисмини ўмариб кетган йигитнинг исм-шарифини айтди алданган Жамшид.\nВазият билан яқиндан танишиш мақсадида “Плато” қурилиш компаниясининг Интернетда кўрсатилган расмий манзили бўйича излаганимизда, у ерда оддий ётоқ уйи жойлашгани ва у ерда ҳеч қанақа ширкат бўлиши мумкин эмаслигини аниқланди.\n“Кўринмас” ташкилотнинг телефон рақамлари бўйича қўнғироқ қилдик. “Ташкилотингизнинг манзили қанақа?” деган саволимиз негадир гўшакни кўтарган котибанинг жаҳлини чиқарди.\n- Сизга нима керак ўзи? Армен Власович билан гаплашмоқчимисиз? Ўз телефонингизни қолдириб кетаверинг. Келиши биланоқ, мен унга бериб қўяман ва ўзи сизга қўнғироқ қилади, - дея жаҳл қилди котиба қиз.\nИнтернет, албатта, буюк кашфиёт. У ерда сизнинг нафақат қилган ижобий ишларингиз, балки қўйган ҳар бир нотуғри қадамингиз тоабад сақланиб қолади.\nАниқланишича, “Плато” қурилиш компанияси нопок фаолият юритиб келаётган ширкатлар қора рўйхатидан аллақачон жой олиб бўлган.\n“...Бу фирмани суваракка ўхшатиб мажақлаб ташлагим келаяпти, айниқса, зиқна директорини! Эҳтиёт бўлинг, бу бюджет ташкилоти эканлигига қараманг, улар сизга ваъдаларни бериб алдаб кетади!!!”, дея хитоб қилади 2010 йилда ширкат томонидан алданганлардан бири.\nМартиросян фирмаси жорий йилнинг январ ойидан йирик қарзлари мавжуд ташкилотлар устидан назорат қилувчи “Ростнадзор” агентлиги қора рўйхатига ҳам киритилган экан.\nДемак, “Плато” нафақат Жамшид ва унинг йигитлари, балки йирикроқ ва қудратлироқ ташкилотларни алдаган.\n“Антижоб” сайтининг келтирган маълумотига кўра, “Плато” ширкати мактаб, боғча, тиббий муассасалар бинолари таъмирига эълон қилинган тендерларда иштирок этиб, энг арзон смета ҳисобига доимо ғолиб чиқар экан.\nМоскванинг Шимоли-шарқий округига қарашли 311-сонли ўрта мактаб директори Андрей Безродних Жамшид бошқараётган ишчилар бригадаси мактаб синфхоналарини жуда аъло даражада таъмирдан чиқарганини тасдиқлади.\nМактаб раҳбари “Плато” фирмаси директори Мартиросян тендерни бошқа ширкатлар таклиф этган нархдан 40 фоизга тушириш орқали ютгани сабабларини Озодликка тушунтириб берди.\n“Қурилиш фирмаси директори Мартиросян иш ҳақини бермасдан уч кунда бир ишчиларни янгилаб турган”, дейди Андрей Безродних.\n- Мен булардан эшитдимки, у мутлақо маош тўламасдан келган. Ваҳоланки, бажарилган иш учун пул аллақачон ўтказилган. Айтишим зарурки, бу йигитлар ўз вазифаларини аъло бажарди, мактабни жуда яхши таъмирдан чиқаришди. “Плато” директори олдин ҳам биз билан ишлаган. У ишчиларни тез-тез алмаштириб туриши сабабларини мен ўзим энди англаб етяпман. Ахир у кунора Ярославка шоссесида иш излаб юрган мардикорларни олиб келиб ишлатарди, бирор баҳона топиб 2-3 кундан кейин ҳайдаворарди, - дейди мактаб директори.\nБезродних алданган ўзбек йигитларининг иш ҳақини ўзи талаб қилиш ниятида Мартиросянга қилган қўнғироғи жавобсиз қолаётганини қўшимча қилди.\nУ ҳозирда “Плато” ташкилоти билан ҳар қандай шартномалар бекор қилингани ва мактабдаги ремонт ишларига бошқа ширкат жалб қилинганини маълум қилди.\nБезродних фикрича, эндиликда мактабни шартномасиз ремонт қилган ўзбек мардикорларининг 450 минг рубл меҳнат ҳақини беришдан бош тортаётган Мартиросян жаноблари билан прокуратура ва бошқа назорат органлари шуғулланиши керак. Бироқ бунинг учун алданган мардикорларнинг ўзлари ҳуқуқ-тартибот идораларига ариза билан мурожаат қилишлари керак экан.\nАрмен Мартиросяннинг қўл телефонига қилган қўнғироқларимиз ҳам жавобсиз қолди.\nАйни пайтда бу иш бўйича адвокатларга мурожаат қилган Жамшид эса биринчи маротаба бундай алдангани ва қиссадан ҳисса чиқарганини айтади.\n- Хулоса шуки, ҳеч қачон ишонмаган одам билан ишламаслик керак, ҳеч қачон қоғоз-шартнома тузмасдан ишламаслик керак. Бўлмаса охири хайрли бўлмайди, - дея хулоса қилди Жамшид.\nБухоролик бригадир Мартиросян муроса йўлини тутиб, ўзбекистонлик қурувчиларга иш ҳақини бермаган тақдирда назорат органларига мурожаат қилишини қўшимча қилди.


Глобал иқтисодий бўҳрон кучаймоқда\n09 май 2021, Тошкент вақти: 06:17\nХалқаро валюта жамғармасининг етакчи иқтисодчилари, агар ҳукуматлар жаҳонда иккинчи Буюк депрессия юзага чиқишини истамаса, қўшимча сармоя сарфлашга шай турушлари лозимлигини таъкидламоқдалар.\nФранция нашрларидан бирига интервью берган Халқаро валюта жамғармаси иқтисодчиси Оливиер Бланчарднинг айтишича, ҳозирда жаҳон мисли кўрилмаган иқтисодий бўҳронга юзланмоқда.\n“Ҳозирги бўҳроннинг Буюк депрессияга айланиб кетишини истамасак, қўшимча сармоя ва маблағ сарфлашга тайёр туришимиз лозим”, - деди суҳбат давомида Халқаро валюта жамғармаси мутахассиси.\nАйни пайтда жаҳон иқтисодининг таназзулда эканига оид янги ҳисобот эълон қилинди.\nҲисоботга кўра, Буюк Британия иқтисодиёти башорат қилингандан ҳам тезроқ чўкмоқда ва биргина июл-сенябр ойлари давомида ялпи ички маҳсулот ҳажми 0,6 фоизга қисқарган.\nҲозирча аниқ рақамлар эълон қилинмаган бўлса-да, жаҳондаги энг йирик иқтисод бўлмиш АҚШ да ҳам иқтисодий ўсишнинг сустлашгани ва ялпи ички маҳсулот ҳажмининг учинчи кварталда 0,5 фоизга қисқаргани тахмин қилинмоқда.


10:10 / 13.03.2019 844 pdf Ўқиш режими + -\nМусобақада турли давлатлардан жами 35 нафар аёл-ҳофизалар ўзаро куч синашмоқдалар, деб хабар беради Иорданиянинг Ал-Рай ахборот сайти.\nМусобақа Иордания Дин ишлари ва Вақф вазирликлари ташаббуси билан ўтказилмоқда. Вақф вазирлигининг Диний таълим мудири Ҳотам Шамотнинг маълум қилишича, бу сафарги мусобақада Қуддус Вақф идорасидан ҳам вакил қатнашмоқда, бу шу кунларда мунозарада турган мусулмон ва насоролар учун муқаддас бўлган Қуддус шаҳрининг сиёсий мавқеини қўллаб-қувватлашдан иборатдир.\nМусобақа 2019 йил 14 март куни ўз якунига етади ва беш нафар ғолибга қимматбаҳо совғалар туҳфа этилади.\n09:35 / 13.03.2019 1977\n12:10 / 13.03.2019 2479\nҚирғизистонда жума намозини ўқишга рухсат берилди\n11 июндан бошлаб Бишкекдаги коронавирус билан боғлиқ вазият ёмонлашгани сабабли ёпилган масжидларда жума намози қайта тикланди. Бу ҳақда mynamaz.ru манбаси хабар давоми...\n161 12:20 / 15 июнь\n389 16:30 / 16 март\nМаълумки, яқин кунларда мусулмонлар интиқиб кутадиган, муборак Рамазони шариф ойи кириб келмоқда. Ҳар йили юртдошларимиз Рамазон ойини алоҳида тайёргарлик ва давоми...\n669 22:02 / 13.04.2020\n443 13:00 / 26 апрель


“Меҳризиё” нур сочмоқда | ЎЗБЕКИСТОН НОГИРОНЛАР ЖАМИЯТИ\nЎзбекистон Ногиронлар жамияти Фарғона вилоят бўлимининг маънавий-маърифий, адабий-бадиий газетаси “Меҳризиё” 2000 йил январ ойидан чиқа бошлаган.\nГазета таҳририятининг шиори: “Биз дунёга қалб кўзи билан боқамиз”\nМухтасархон Қодирова, “Меҳризиё” газетасининг бош муҳаррири\nДоимо биз билан бўлинг. Сизга чинакам меҳр, зиё сочувчи ҳамроҳингиз, Сизнинг\nишончингиз, суянчингиз, дарткашингиз ва дилкашингиз бўлиш учун астойдил ишлаймиз.\n“Меҳризиё” Сизга шодлик, қувонч бахш этади. Ҳаста кўнгиллар, ўксик диллар, бағри кемтик, қалби тонглардек мусаффо, осмонлардан сарбаланд юракларга, меҳр – мухаббат, ташна дилларга моддий ва маънавий жихатдан кўмаклашади.\nГазетамиз доимо Сизнниг меҳр — муҳаббатингиз, эътиборингиз, орзу умидларингизга ҳамфикр, ҳамжихат бўлишга ошиқиб яшайди. Дархақиқат газетанинг ҳар бир сонида таҳририят ўз олдига қўйган шиорга содиқ қолиб, ногиронлар ҳаётини тўлақонли ёритиб келмоқда.\nАста уйғонади, биз зор кутган тонг,\nДийдор насибидан осмонда жоним.\nБор куч, имконимни баҳшида этай,\nМени панох;ингга ол Онажоним.\nХур МЕҲРИЗИЁга суянч бўл Ватан,\nГул Меҳригиёдек дармонинг бўлай.\nСендан азиз қутлуқ, нимам бор Ватан,\nШу улуғ меҳрингга посбонинг бўлай.\nИжод бўстонининг дарди бўлакча,\nМеҳр, зиё сочмоқ улуғ бахт, неъмат.\nҚалбингизни очинг, кенгга кенг дунё,\nБу майдон бизга ҳам, сизга ғанимат.\nҲар бир саҳифасин мехрла очинг,\nНур сочсин Сизларга ажиб дур-ҳикмат.\nИшончингдан ўзим ўргилай, Халқим,\nБир ҳовуч мехрингни аяма фақат.\nОлис, узоқ, манзилни кўзлаб,\nКатта йўлга чиққан карвонимиз.\nДуога оч қўлингни халқим,\nДардларингга ўзим қалқонман!


«Снос» қандай амалга оширилиши керак? - zarnews.uz\nЎзбекистон Республикаси Олий суди раиси ўринбосари, судьялар ва мутахассислар билан ташкил этилган давра суҳбатида шу масалада сўз юритилди.\nСамарқанд вилоятидаги шаҳар ва туманлар ҳокимларининг тегишли ўринбосарлари, архитектура ва кадастр бўлими бошлиқлари, ҳокимлик юристлари, қурилиш соҳасида фаолият юритаётган тадбиркорлар, жисмоний шахслар иштирок этган тадбирда Олий суд раиси ўринбосари Холмўмин Ёдгоров ер участкасини давлат ёки жамоат эҳтиёжлари учун олиб қўйиш билан боғлиқ қонун нормалари ва қонуности ҳужжатлари ҳақида тўхталди.\n- Аслида қонун-қоидаларга тўлиқ риоя қилинса, бу борада ҳеч қандай низо, бугун ижтимоий тармоқларни ларзага келтираётган гап-сўзларга ўрин қолмайди, - дейди Х.Ёдгоров. - Шу боис, бугунги тадбиримизда «снос» ишларининг асосий ижрочилари билан реал воқеалик, юзага келаётган тушунмовчиликлар ва кўнгилсизликларнинг туб сабаблари ҳақида юзма-юз фикрлашиб олиш мақсад қилинган.\nТаъкидландики, мулк - конституцион ҳуқуқ. Уни бузишга ҳеч ким ва ҳеч қайси давлат ёки жамоат ташкилотига ҳуқуқ берилмаган. Бироқ давлат ва жамият эҳтиёжлари учун у жойлашган ер майдони олиниши мумкин. Бу албатта, мулкдорни розилиги билан амалга оширилади.\n- Аксарият норозилик ва кўнгилсизликлар «снос»да ана шу тартибга риоя қилинмаётгани оқибатида келиб чиқмоқда, - дейди вилоят ҳокимининг ўринбосари А.Шукуров. – Натижада «снос» одамлар ўртасида мутлақо салбий тушунчага айланиб қолди.\nВаҳоланки, бузилиши керак бўлган турар ёки нотурар жой ўрнида замонавий бино қад ростлаши, натижада ҳудуд кўркига кўрк қўшилиб, одамлар учун янгича, энг муҳими, қўшимча шароитлар яратилишига ҳеч ким қаршилик қилмайди. Бироқ жойлардаги маҳаллий ҳокимликларнинг тегишли комиссиялари қурилиши режалаштирилган лойиҳаларни жойига чиқиб, аҳолининг фикрини ўрганмайди, улар ўртасида тушунтириш ишларини олиб бормайди. Ҳокимлар эса янги қуриладиган объект лойиҳасини қурувчининг қўлига тутқазиб, ишни бошлашини билдириш билан чекланмоқда.\nОқибатда бош режа асосида ҳудуд қиёфасини янгиланаётгани турли нотўғри қарашларга, жумладан «Ҳокимият ерни тадбиркорга сотди» деган ноўрин тушунчаларга сабаб бўлмоқда.\nДавра суҳбатида давлат ва жамият эҳтиёжлари учун ер майдонини олишнинг барча жиҳатлари атрофлича муҳокама қилинди. Олий суд раиси ўринбосари иштирокчиларни қизиқтирган саволларга атрофлича жавоб қайтарди.


Масофавий ишлаш ва ўқишга ўрганиш керак – Норбоева пандемия келаси йил ҳам давом этишига шаъма қилди | Qalampir.uz\nМасофавий ишлаш ва ўқишга ўрганиш керак – Норбоева пандемия келаси йил ҳам давом этишига шаъма қилди\nЖамият\t19 Июнь 15:28 4803\nМаълумки, Ўзбекистонда коронавирус пандемияси сабаб 22 мартдан буён Республика махсус комиссиясининг талаби ва тавсиясига биноан кўплаб давлат идоралари ва нодавлат ташкилотлар масофавий иш режимига ўтди. Аммо Ўзбекистон қонунчилигида масофавий таълим, масофавий меҳнат ўз аксини топмагани учун бу жуда кўплаб қийинчиликларни туғдирди. Айни вақтда давом этаётган Олий Мажлис Сенатининг бешинчи ялпи мажлисида Сенат раиси Танзила Норбоева ушбу масалани ўртага ташлади.\n“Карантин шароитида кўрдикки, қонунчилигимизда масофавий таълим, масофавий меҳнат, масофавий хизмат кўрсатиш ва бошқа масалалар назарда тутилмаган. Мана шундай шароитда яшашга, ишлашга, мулоқот қилишга ўрганишимиз керак. Бу ҳали қанча давом этишини Худо билади. Пандемия бир-икки ойда тамом бўлган тақдирда ҳам кейинги йилда бундай ҳолат юз бермаслигига ким кафолат беради?”, дейди Норбоева.\nНорбоевага кўра, карантин даврида кўплаб ташкилотлар, корхоналар ходимларини розилигисиз пулсиз меҳнат таътилига чиқарган.\n“Ишлаш шароитида кўрдикки, тадбиркорларимиз, давлат хизматчиларимиз учун, умуман аҳоли учун қонунларда кўзда тутилмаган масалалар жуда кўп ноқулайликлар, қийинчиликлар туғдирди. Шуларни инобатга олиб, биз вазирлик ва идораларнинг 30 га яқин вакиллари иштирокидаги таркибда ишчи гуруҳ ва сенаторларимиз бошчилигида тегишли қонунчилик йўналишлари бўйича кичик гуруҳларни шакллантирдик. Келгусида ҳам биз бу масалани Сенат Кенгаши мажлисида кўриб чиқамиз. Мақсадимиз Қонунчиликни мана шундай ҳолатларга мослаштириш.\nМана айтайлик, “Таълим тўғрисида”ги қонун. Масофавий таълим ушбу қонунда, албатта, акс эттирилиши керак. Меҳнат қонунчилигида, албатта, масофавий меҳнат масалалари акс эттирилиши керак. Бунда ходимларнинг меҳнат ҳуқуқлари поймол қилинмасдан ҳал этилиши керак. Масалан, Бандлик ва меҳнат муносабатлари вазирлиги томонидан қандайдир ҳужжат қабул қилинган ва у ерда чеклашлар мавжуд. Ойлик беришда, пул тўланмай таътилга чиқариб юборишда ёки ходимнинг розилигисиз меҳнат таътилига чиқариб юбориш ҳолатлари бўлди. Масофавий ишлаш шароитлари аслида қандай бўлиши керак? Мана шулар меҳнат қонунчилигида бўлиши керак”, дейди Сенат раиси.\nТанзила Норбоева Ялпи мажлис Сенат\n24 Сентябрь 11:27 149362\n24 Сентябрь 15:09 44111\n25 Сентябрь 18:04 38286\n23 Сентябрь 11:54 27603\n23 Сентябрь 13:09 25610


Тошкент вилояти солиқ бошқармаси икки мингдан зиёд шахс фаолиятини қонунийлаштирди\nТошкент вилояти солиқ бошқармаси икки мингдан...\n22.12.2018 11:29 0 206\nУнда вилоят ҳокимлиги, прокуратура, давлат солиқ бошқармаси, молия бошқармаси ва тегишли корхона ҳамда ташкилотлар вакиллари иштирок этди.\nТадбирда қайд этилганидек, вилоят давлат солиқ хизмати органлари томонидан ўтказилган хатлов натижасида 2231 нафар шахснинг меҳнат фаолияти қонунийлаштирилди ва мазкур объектларга 693,0 млн. сўм солиқ ҳисобланди. Шунингдек, 955 та объектда ўтказилган ўрганиш натижасида аниқланган ҳолат бўйича 418,5 млн.сўм қўшимча солиқ тўлови ҳисоб-китоб қилинди. Бозорлар ва савдо комплексларида 500 нафар шахснинг фаолияти қонунийлаштирилди ва 107 млн.сўм қўшимча солиқ манбаи аниқланди. Бу ҳақда Тошкент вилояти давлат солиқ бошқармаси, Жамоатчилик билан алоқалар ва ҳуқуқий ахборот шўъбаси маълум қилди.\nсолиқ Тошкент вилояти


Олий таълим тизимида қандай ўзгаришлар бор? (2019 йил, 19 сон) | Insonvaqonun.uz\nБош саҳифа/Ижтимоий сиёсий ҳаёт/Олий таълим тизимида қандай ўзгаришлар бор? (2019 йил, 19 сон)\nҚарорга киритилган қўшимчаларга мувофиқ, энди турк тилини чет тили сифатида ўқиган абитуриентлар ҳам мазкур тилдан кўп балли баҳо тизими бўйича имтиҳон топширадилар.\nМуҳим ўзгаришлардан яна бири эндиликда олий таълим муассасаларига ҳужжат топширишда 086-У шакл бўйича тиббий маълумотнома талаб этилмайди.\nҚарор билан қуйидагилар олий таълим муассасаларига қўшимча давлат грантлари асосида имтиҳонсиз ўқишга қабул қилинувчилар қаторига киритилди:\n● Наманган вилоят Тўрақўрғон туманидаги Исҳоқхон Ибрат номидаги хорижий тилларга ихтисослашган мактаб-интернатни аъло баҳоларга битирган битирувчилар бакалавриатнинг хорижий тил ва адабиёт, филология ва тилларни ўқитиш йўналишларига;\n● ҳар бир ҳарбий қисмдан биттадан ёш ҳарбий хизматчи, қисм қўмондонлиги ва Ўзбекистон Ёшлар Иттифоқи бошланғич ташкилоти тавсияномасига асосан.\nШунингдек, киритилган қўшимчалар билан сиртқи таълим шаклига ўқишга қабул қилиш тартиби белгиланди. Унга кўра, энди сиртқи таълим йўналишларига ҳужжатлар 1 июлдан 30 июлгача қабул қилинади. Кириш имтиҳонлари эса 16 августдан 25 августгача камида 3 та фандан ўтказилади. Ёзма имтиҳонлар шифрланган ҳолда текширилади. Имтиҳонлар бакалавриат таълим\nйўналишларига мувофиқ келувчи 3 та фандан тўпланиши керак бўлган максимал 189,0 баллдан, ҳар бир фаннинг ўрнига қараб унинг учун ажратилган энг кўп баллнинг 0 дан 100 фоизгача бўлган оралиқда баҳоланади. Натижалар имтиҳондан кейин 1-3 кунда таълим муассасасининг расмий сайтида эълон қилинади.\nМагистратурага киришда нималар бекор қилинди?\nШунингдек, магистратурага киришда қуйидагилар бекор қилинди:\n● магистратурага кирувчиларнинг илмий ва илмий-педагогик ишларга қобилияти ҳамда қизиқишини аниқлаш мақсадида танланган мутахассисликка мос саволлар асосида суҳбат;\n● “Информатика ва ахборот технологиялари” фани бўйича синов;\n● Ўзбекистонда демократик жамият қуриш назарияси ва амалиёти фани бўйича синов.\nМагистратурага ҳужжат топширганларнинг TOEFL бўйича камида 72 ёки IELTS бўйича камида 5,5 балли бўлганида улар чет тилидан кириш синовида иштирок этмайди. Илгари бу натижалар TOEFL бўйича камида 58 ва IELTS бўйича камида 5 балл бўлиши керак эди.\nТест синови учун белгиланган пул миқдори\nЖорий йилнинг 10 май куни худди шу мавзуда Адлия вазирлиги томонидан ўтказилган матбуот анжуманида Давлат тест маркази томонидан жорий йилда ишлаб чиқилган бир қатор ҳужжат лойиҳалари ва уларнинг ҳозирги ҳолати муҳокама этилди. Мамлакатимизда олий таълим муассасаларига кириш имтиҳонларини пуллик асосда ташкиллаштириш режалаштирилмоқда. Бу ҳақда журналистлар саволларига Давлат тест маркази вакили жавоб берди.\nБош бошқарма бошлиғи: — Тест синовларини янада яхшироқ ўтказиш, шаффофликни ва ошкораликни таъминлаш учун бир қатор қўшимча чора-тадбирлар зарур бўлади. Бу ҳақда ҳужжат лойиҳаларида батафсил маълум қилинган. Авваламбор, биноларга киришда бармоқ изларини текширишда керакли аппаратуралар, тест синови бўладиган бинода мобил алоқани тўсиш, видеокамералар ўрнатиш, биноларнинг ижара ҳақлари, тест синовларини назорат қиладиган ходимларга шартнома асосида иш ҳақи тўлаш каби кўплаб маблағ талаб қилинадиган масалалар бор. Илгари барча харажатлар Давлат бюджетининг миллиардлаб маблағлари ҳисобидан амалга оширилар эди. Айни дамда бутун дунёда тест синовларини топшириш пуллик асосда бўлгани ҳолда турли харажатларни қоплаш учун нега энди бизда пулли бўлмаслиги керак, деган савол ҳам бор. Нима учун бюджет маблағини бошқа мақсадлар учун давлат ҳисобида қолдириб, тўловдан тушган ушбу пулларни тест синовини ўтказишнинг моддий манбаларига сарфламаслик керак? Шу мақсадда лойиҳага олий таълим муассасаларига имтиҳон топширишни пуллик тарзда, яъни энг кам ойлик иш ҳақи миқдорида белгилаш лозимлигини киритдик. Албатта, ушбу лойиҳа бир қанча муҳокамаларга сабаб бўлди. Айтиб ўтишим лозимки, бу масала ҳозирда Президент Админстрациясида ҳам кўриб чиқилаяпти. Айни пайтда аҳолининг турли қатламлари, халқнинг ижтимоий ҳимояси масалаларини назарда тутган ҳолда энг кам ойлик иш ҳақи миқдорида белгиланган тўлов суммаси камайтирилиши кўзда тутилган.\nБир йўла нечта олийгоҳга ҳужжат топшириш мумкин?\nДавлат тест маркази вакилининг маълум қилишича, жорий йилдан бошлаб абитуриентлар ўз хоҳиш-истагига қараб, учта олий таълим муассасасига ҳужжат топшириши мумкин бўлади. Биринчи олийгоҳга тўплаган бали етмаган абитуриент иккинчи ва учинчи олийгоҳга ўқишга қабул қилиниши мумкин. Олийгоҳни танлаш абитуриент учун эркин, аммо ҳар бир олий таълим муассасасига учта фани бир хил бўлган йўналишлар бўйича ҳужжат топшириш талаб этилади.\n600\tЧоп этиш PDF


85 йилдан бери тўлиқ таъмирланмаган мактаб қайта қурилди Косон туманидаги 23-умумий ўрта таълим мактаби 1935 йилдан буён тўлиқ таъмирланмай, хароба ҳолга келиб қолган эди. – ВОҲА\n85 йилдан бери тўлиқ таъмирланмаган мактаб қайта қурилди\nКосон туманидаги 23-умумий ўрта таълим мактаби 1935 йилдан буён тўлиқ таъмирланмай, хароба ҳолга келиб қолган эди.\nБугунги кунда ушбу мактабда 3 млрд 400 млн сўм маблағ эвазига 3 қаватли янги бино қад ростлади ҳамда фойдаланишга топширилди.\nЯнги бино таркибидан 2 та ўқув-лабаротория хонаси, 6 та фан кабинети, ўқитувчилар хонаси ва 6 та ёрдамчи хоналар ўрин олган бўлиб, ҳозирда 510 нафарга яқин ўқувчилар ўқитилмоқда. Таълим жараёналари эса 52 нафар малакали устоз-педагоглар томонида олиб борилмоқда.


Нима учун бутун дунё Федор Емельяненкони яхши кўриб қолган? / Olamsport.com\nНима учун бутун дунё Федор Емельяненкони яхши кўриб қолган?\nТеглар : Федор Емельяненко\n2000 йилларнинг бошида Федор Емельяненко ММА спорт турини Россияда кенг тарқалишига сабаб бўлди.\n"Сўнгги Император" бугун октагонга қайтади\n2000 йилларнинг бошида Федор Емельяненко ММА спорт турини Россияда кенг тарқалишига сабаб бўлди. У ўша вақтларда Pride FC (даврнинг энг кучли промоушени)да чемпионликни қўлга киритган ва ўн йил давомида ҳеч кимга мағлуб бўлмаганди.\nЕмельяненконинг бугунги жангидан аввал унинг фаолиятидаги энг ажойиб жангларини ёдга оламиз.\nЁш Федор октагонгда ўзгача ҳаракат қилган. Унинг Prodigy ва Pride FC'даги ҳаракатлари дахшатли тарзда чиққан. "Сўнгги Император" ММАдаги фаолиятини 2000 йилда бошлади. Унинг бошқа россияликлардан фарқ бор эди, у ҳеч қачон ресторанларда ва тақиқалган жойларда жанг қилмаган. Унинг учун дастлаб Россияда турнирлар ташкил этишди, кейин эса Япония...\nГигангдага қарши жанг: Бразилиялик Зулу ва кореялик Чхве Хон Маннинг мағлуб этилиши уни Россия интернет оламини портлатиб юборишга сабаб бўлди.\nФедорнинг ўзидан анча йирик бўлган рақибга қарши жангини бутун дунё унутмаса керак. Чунки одамларнинг фикри бўйича, рақиб қанча катта бўлса, уни мағлуб этиш ҳам шунчалик қийин бўлади. Гигант Зулунинг бўйи 201 см вазни эса 180 кг эди. Бироқ жангнинг биринчи раундида Федорнинг тезкор зарбалари рақибини нокаут бўлишга сабаб бўлди.\nЧхве эса Зулудан ҳам узунроқ эди. Тасаввур қилинглар 218 смли жангчини Федор Емельяненко оғритиш усули билан биринчи раунднинг ўзида мағлуб этди...\nХорватиялик полициячи Мирко Филиппович: Мухлислар Федорнинг ғалабасини укасининг мағлубиятига қасос деб ўйлашади, аслида ундай эмас.\n2004 йилда хорватиялик Мирко Филиппович Федорнинг укаси Александрни чуқур нокуат ҳолатига тушириб қўлганди. Жангдан бир йил ўтиб Емельяненколарнинг каттаси Миркога қарши октагонга кўтарилди. Жанг нокуатгача бормади, бироқ мухлислар учун ажойиб жанг бўлган баҳсда Федор рақибини очколар ҳисобига кўра мағлуб этди. Бу ғалабадан сўнг мухлислар акасининг укаси учун қасоси деб фикр билдиришди. Бироқ Федор бундай ҳисобламаслигини маълум қилди.\nКевин Рендлменинг дахшатли улоқтириши: Федор бўйни билан тушди, бироқ ўзига келиб рақибини мағлуб этган\nКевин Рендлмен - UFC собиқ чемпиони. У Японияга Pride камарини қўлга киритиш учун келди. Кевин дастлаб Миркони тамом қилди. Федор ҳам унга қарши жангда анча қийинчиликка учради. Эсингизда бўлса керак, ўша дахшатли отиш... Мухлислар ва экспертлар ўша вазиятда шокка тушиб қолишди. Ҳамма ҳайратда, бироқ Федор ўзини ўнлаб олди ва вазиятдан бир дақиқа ўтиб, рақибини оғритиш усули билан мағлуб этди.\nЯпониялик дзюдочи жангдан аввал қўл беришни истамади ва бунинг учун тавон тўлади\nНаоя Огава - дзюдо бўйича кўп карра жаҳон чемпиони ва Олимпия ўйинларининг кумуш медали соҳиби.\nPride гран присининг ярим финалида Федор айнан япониялик дзюдочига қарши октагонга кўтарилди. Япониялик жанг ташкил этилишдан бошлаб Федорга ҳурмацизлик қилди. У қўл бериб кўришишни истамади ва жанг пайтида бунинг учун жавоб берди. Жангнинг биринчи сонияларидан бошлаб Емельяненко рақибига босим қилди ва рақибини илк раунднинг ўзида мағлуб этди.\n"Сўнгги Император" иштирокида кўплаб қизиқарли ва ажойиб жанглар бор. Биз ёзганларимиз "ҳамир ичидан патир" эди.\nНима бўлган тақдирда ҳам Федорнинг бугунги жангида омад тилаб қоламиз.


«Барселона» Неймар билан келишган ҳолда суд мажлисини кейинги йилга қолдирди\nНеймар ва «Барселона» ўртасидаги ҳуқуқий низо бўйича 27 сентябрга белгиланган суд мажлиси ўтказилмайдиган бўлди.\nESPN хабарига кўра, «ПСЖ» ҳужумчиси мажлис санасини ўзгартириш юзасидан собиқ клуби билан келишиб олган. Кеча у «Барса» вакиллари, хусусан клуб президенти Жозеп Бартомеу билан кўришган. Учрашувда томонлар келишмовчиликни судгача ҳал этиш масаласида бир тўхтамга кела олишмаган, шунга қарамай музокаралар ижобий руҳда якун топган – эндиликда томонлар низони тинч йўл билан ҳал этишни хоҳлашяпти.\nҚайд этилишича, «Барселона» суд кодексига асосан суд мажлисини кейинги йилга қолдиришга қарор қилган.\nЭслатиб ўтамиз, Неймар Каталония клубидан 18 млн евро миқдоридаги тўланмай қолган бонуслар ва бу пулларнинг кечикиши учун компенсация ундиришга даъво қиляпти. Унинг иддаосича, 2016 йилда муддати узайтирилган шартномага асосан, клуб унга бир йилдан сўнг 40 млн евро бонус тўлаши керак бўлган, аммо бунинг ўрнига 22 миллион олган. Эндиликда у юқоридаги сумманинг қолган қисми – 18 млн еврони ундиришга ҳаракат қиляпти.\nЎз навбатида, «Барселона» раҳбарияти шартномани узайтирганлик учун бонус шартномада белгиланган муддат давомида тўлиқ жамоа сафида ўйнаган тақдирдагина тўланиши керак бўлгани, Неймар 40 млн евро олиши учун у битим амал қилишининг якуний санаси – 2022 йил июнига қадар клубда қолган бўлиши кераклигини айтмоқда. Шунингдек, «кўк-анорранглилар» футболчидан дастлабки тўловнинг пропорционал қисмини қайтаришни талаб қилишяпти.\nҚўшимча қилиш жоиз, ОАВ маълумотига кўра, Неймарнинг отаси 2017 йил ёзида бонуснинг иккинчи қисмини ҳам қўлга киритиш мақсадида «ПСЖ» билан музокараларни атайин кечиктириб турган бўлиши мумкин.


Шавкат Мирзиё юридик университетда кадрлар тайёрлаш тизимини тубдан такомиллаштирмоқчи, адолат системаси яхшиланадими? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n14:45 - Шавкат Мирзиё юридик университетда кадрлар тайёрлаш тизимини тубдан такомиллаштирмоқчи, адолат системаси яхшиланадими?\nГазета.uz Тошкент Давлат Юридик Университетида кадрлар тайёрлаш самарадорлигини тубдан ошириш тўғрисидаги Президент Шавкат Мирзиёнинг қарори чиқарлиганини эълон қилди.\nҲужжатга мувофиқ, Адлия Вазирлиги тузилмасига Адлия Вазири ўринбосари - ТДЮУ ректори лавозими жорий этилади. Университетда таълим юкламаларини оптималлаштириш, жумладан назарий таълим давомийлигини қисқартириш, мустақил тайёргарликка алоҳида эътибор бериш, аттестация мунтазамлигини ошириш кўзда тутилмоқда.\nШавкат Мирзиёнинг бундай қарор чиқаришдан мақсади нима, дейди мухбиримиз. Ўзбекистонимиз инсон эркинликлари масаласида дунёнинг энг ёмон 3 мамлакти ичидадир. Мақсад – бу аҳволни тузатишми? Аҳволимиз ғариблигининг сабаби - адлия соҳасида кадрларнинг савияси пастлигими? Йўқ, бундай эмас. Ҳамма нарсанинг асосида Ўзбекистонда демократия йўқлиги ётибди.\nДемократия тарафига қадам қилишни истаганлар ҳокимиянинг уч қаноти – қонунчилик, ижроия ва суд ҳокимиятларини бир-биридан мустақил қилиш йўлида иш қилишлари керак. Биринчи қадам сифатида қўғичоқ парламент ва қўғирчоқ партияларни қўғирчоқликдан чиқариш, ҳақиқий партиялар тузиш йўлидаги тўсиқларни олиб ташлаш, қолаверса, “Бирлик” Партиясини рўйхатга олиш шарт. Шавкат Мирзиёнинг бу қарори мавжуд вазиятни ўзгартиришга қаратилган деб ўйлаш учун эса, одам ўта содда бўлиши керак.


Фарғона вилояти ҳокими тадбиркорлар билан учрашув ўтказди\nБугун Фарғона шаҳридаги “Тадбиркорлар маркази”да вилоят ҳокими Шуҳрат Ғаниев 500 дан ортиқ тадбиркорлар билан учрашди.\nТоморқачиларга жарима солиш билан иш битмайди. Уларга амалий ёрдам бериш керак\nТошкент вилоятининг Паркент туманидаги томорқаларнинг 1 479 гектарини кўп йиллик дарахтзорлар, 556 гектарини очиқ экин майдони ташкил этади. Хонадонларда 27,7 минг бош қорамол, 41 мингта қўй, 5,5 минг бош эчки, икки мингдан ортиқ йилқилар боқилмоқда. Очиқ майдонларга эса помидор, бодринг,...\nТошкентда биринчи вино фестивали ташкил этилди\nАйни пайтда “Ўзэкспомарказ“ мажмуасида Ўзбекистонда илк бор ташкил этилган “Вино санъати“ винолар фестивалининг очилиши бўлиб ўтмоқда.\nСенатор Сирдарёдаги “фермерлар қасамёди“ни танқид қилиб чиқди\nЎзбекистон Республикаси Олий Мажлис Сенати аъзоси, Ўзбекистон ХДП Марказий Кенгаши раиси ўринбосари Мақсуда Ворисова бир неча кун муқаддам Сирдарё вилояти туманларида фермерларнинг қасамёд қабул қилгани ҳақида тарқалган хабарларга муносабат билдирди.\nҚурилиш соҳасида мантиқсиз талаблардан воз кечилади\nБугун мамлакатимиз улкан қурилиш ва бунёдкорлик майдонига айланган. Давлат статистика қўмитасининг маълумотларига кўра, жорий йилнинг 6 ойи давомида 1 триллион 460 миллиард сўмлик қурилиш ишлари амалга оширилган бўлиб, бу ўтган йилнинг шу давридагига нисбатан 9,1 фоиз ўсганини кўрсатади.\nЭлликқалъа туманида 500 гектар узумзор барпо этилади\nЛойиҳа тўла амалга ошгач 800 та янги иш ўрини яратилади.


Адабиётни кўнгил гулшани, дейишади. Адабиёт боғига болта эмас, гулқайчи кўтариб кирган, сўз санъатининг нафосатини чуқур ҳис этган, ижод машаққатини теран англаган мунаққид, адабиётшунос олим Озод Шарафиддинов ҳаёт бўлганида бу йил 90 ёшга тўлган бўларди.\nАгар адабиётимизнинг яқин юз йиллик тарихига назар ташласак, жуда кўплаб қаламкашларнинг номига кўзимиз тушади. Улардан ҳеч бирининг хизматларини камситмаган ҳолда айтиш мумкинки, кейинги эллик йил ичида фаолият кўрсатган танқидчилар, адабиётшунослар, публицистлар силсиласида профессор, Беруний номидаги давлат мукофоти лауреати, хизмат кўрсатган фан арбоби, «Буюк хизматлари учун», «Меҳнат шуҳрати» орденлари соҳиби, Ўзбекистон Қаҳрамони Озод Шарафиддиновнинг номи алоҳида бир чўққи янглиғ кўзга яққол ташланиб туради.\nМиллат тафаккурини юксалтириш, дилларни адабиётга ошно этиш, халқнинг маърифатли ва зиёли бўлиши учун қайғуриб, жонбозлик кўрсатиш камдан-кам одамларгагина насиб этадиган улкан бахтдир. Атоқли адабиётшунос олим Озод Шарафиддинов ҳақида ҳақли равишда ана шундай фикрни билдириш мумкин.\nЯқинда Ўзбек Миллий академик драма театрида Озод Шарафиддинов таваллудининг 90 йиллиги муносабати билан адабий-бадиий хотира кечаси бўлиб ўтди. Унда сўзга чиққан давлат ва жамоат арбоблари, шоир ва ёзувчилар адабиётшунос олимнинг матонатли ҳаёт йўли ҳақида ўз хотираларини сўзлаб берди.\nУстозни хотирлаш кечасидаги «Замон оша замондош» ҳужжатли фильмини кўриб, худди домла бизга навбатдаги дарсларини ўтаётгандек ҳис қилдим ўзимни. Орадан йиллар ўтиб, қўлимга қалам олиб, мақолалар ёзиб, бош муҳаррир сифатида муштарийларга манзур бўладиган материалларни газета-журналларимиз саҳифаларида ёритиш, асосийси сўз масъулиятини ҳис қилишимда устозимдан олган билимларим, у кишининг доно ўгитлари мен учун йўлчи юлдуз вазифасини бажариб келяпти десам, муболаға эмас. Ҳужжатли фильмни томоша қилар эканман, 1986–1992 йилларда Тошкент давлат университети (ҳозирги Ўзбекистон миллий университети) ўзбек филологияси факультетида таҳсил олган даврларим бирма-бир кўз олдимдан ўтди...\nКейинчалик ўзбек филологияси факультетида ўқиганим учун тақдиримдан мингдан-минг рози эканлигимни изоҳлашнинг ҳожати йўқ деб ўйлайман. Журналистика факультети талабаларининг бизга ҳавас қилганларини кўпчилик эсласа керак. Бу бежиз эмас, улар энг кучли домлалар филология факультетида дарс беришини ҳақли равишда тан олар эди. Мен ҳам бошқа талабалар қатори Озод Шарафиддинов, Бегали Қосимов, Абдуғафур Расулов, Омонулла Мадаев, Лазиз Қаюмов сингари адабиёт илмининг етук дарғаларидан таҳсил олиш бахтига мушарраф бўлганман.\nДиплом ишимнинг мавзуси «Абдулла Қаҳҳорнинг «Сароб» романида характер ва портрет яратиш маҳорати» бўлиб, илмий раҳбарим Лазиз Қаюмов эди. Озод Шарафиддиновнинг эса маслаҳатлари, тавсиялари уни муваффақиятли ҳимоя қилишимда муҳим ўрин тутди. Домла диплом иши ёзиш шунчаки бугуннинг муваффақияти эмас, балки келажак учун ҳам муҳим қадам эканлигини таъкидларди, бизга китоб ўқишнинг фақат фойда эканини такрорлашдан чарчамасди. Устоз ҳар бир дарсни шу даража маҳорат билан ўтардики, адабиётдан йироқ киши ҳам қалбида бадиий асарлар оламига қандай қилиб меҳр уйғонганини билмай қоларди.\nБугун шу нарсани ғурур билан айтишим мумкинки, домла бизни адабиётнинг сирли оламига олиб кириб, сўз санъати, сўзнинг муқаддаслигини тушунтира олди. Домланинг Чўлпон, Ойбек, Ғафур Ғулом, Абдулла Қаҳҳор, Мақсуд Шайхзода сингари адабиётимизнинг атоқли намояндалари ҳақида ўтадиган сабоқларини доимо орзиқиб кутардик. Домла, айниқса, устози Абдулла Қаҳҳор ҳаёти ва ижоди, у билан боғлиқ воқеа-ҳодисаларни айрича муҳаббат, мароқ билан ҳикоя қилиб берарди. Бугун ўйлаб қарасам, диплом ишимнинг мавзусини танлашимга мана шундай самимий устоз ҳақидаги шогирднинг меҳр-муҳаббатга лиммо-лим жўшқин ҳикоялари сабаб бўлган бўлса ажабмас...\nЎзбек шеъриятининг забардаст вакилларидан бўлган замондош шоирларимиз – Абдулла Орипов ва Эркин Воҳидов шеъриятининг ўзига хос хусусиятлари, ижодкор қалбидан кечадиган ҳис-туйғуларнинг шеърда моҳирона акс эттирилиши бизни доимо ҳайратлантирарди. Домла бизнинг китобга муҳаббатимизни оширибгина қолмасдан, адабиёт деб аталмиш кўҳна ва боқий, инсонни комилликка етакловчи мўъжизавий оламга бошлаб кирган эди, бу оламнинг сир-асрорларини биз учун кашф этганди.\nКези келганда айтишим лозим, Озод Шарафиддиновга ҳамкасблари ва бошқалар кўпинча «Озод домла», деб мурожаат қиларди. Бизнинг бунга ҳаддимиз сиғмай «домла» дейиш билан кифояланардик. Назаримда «Озод домла» дея мурожаат этиш ҳам маълум маънода адабиёт оламида киши даражасини белгиловчи меъёр вазифасини бажарган бўлса керак, деб ўйлайман ҳозир.\nПулимиз бўлса китоб сотиб олиш кераклигини бот-бот такрорларди. Кечки бўлимда ўқиганим боис дарсдан олдин Чорсудаги китоб дўконидан янги нашр этилган китоблардан харид қилиб, уйга боргунимча троллейбус ва метрода мутолаа қилиб келардим. Ҳозир ана шулар ҳақида ўйларканман, қалбимда китобга нисбатан улкан меҳрнинг уйғонишида устозимнинг қанчалар ҳиссаси борлиги хаёлимдан ўтяпти.\nХотира кечасида севимли ёзувчимиз Хуршид Дўстмуҳаммад домла умрининг сўнгги вақтларигача ўз ҳаловатидан кечиб асарлар таржима қилганини, халқ маънавиятини оширишга фойдаси тегиши йўлида куч-қувватини ҳам сарфлаганини юксак эҳтиром билан айтиб ўтганида кўпчиликнинг кўзлари ёшланди. Хуршид ака айтганидай, домла ҳам бошқаларга ўхшаб дунё кезиши, роҳат-фароғатда яшаши мумкин эди. Аммо, юқорида таъкидлаганимдай, халқ, Ватан, миллат келажаги учун ўз ҳузур-ҳаловатидан воз кечишга камдан-кам одам қодир.\nБугун мамлакатимизда Президентимиз Шавкат Мирзиёев ташаббуси билан юртдошларимиз, айниқса, ёш авлоднинг китобга, адабиётга муҳаббатини ошириш борасида кенг кўламли ишлар амалга оширилмоқда. Бундай хайрли ташаббуснинг юртимизнинг барча ҳудудлари бўйлаб кенг қулоч ёйилишига ҳар биримиз ўз ҳиссамизни қўшишимиз, домланинг таъбири билан айтганда, «китоб ўқиган боладан ёмонлик чиқмаслигини» халққа тушунтира олишимиз лозим.\nАна шундагина болаларимиз маънавиятли, мустаҳкам иймонли, мард ҳамда ғурурли, ватанпарвар бўлиб камолга етади. Китобга ошно бўлиб улғаяди. Қалбида она Ватанига муҳаббати бўлган инсонларга эса юрт келажаги, миллат тақдирини бемалол ишониб топширса бўлади.\nбош муҳаррири, полковник.


«Смартфон — иккинчи уйим...» - Terabayt.Uz\nМоддий бойликлар орасида одам учун энг кераклиси ва қадрлиси бу, шубҳасиз, шахсий бошпана, яъни уй. Ва смартфон... Тадқиқотчиларга кўра, замондошларимиз ўз смартфонларига шунчалик боғланиб қолишганки, унинг қадри уйдан кам эмас.\nЎҚИНГ: Ачинарли статистика: Смартфондан фойдаланиш ҳақида 12 та факт!\nЭнг қизиғи, смартфонпарастлар фақат ёшлар эмас, ҳамма — еттидан етмишгача, деб ёзади Xabar.uz нашри.\nЛондон университет коллежи антропологлари Ирландиядан Италиягача — тўққиз мамлакатда ёши улуғлар смартфонларни қай даражада ишлатишаётганини ўрганишди. Бир йил давом этган тадқиқот кўрсатишича, смартфон одамларга шунчаки эрмак эмас, балки муҳимлиги бўйича бошпанадан кам бўлмаган муҳим вазифани бажарувчи воситадир.\nКузатишлар смартфонлардан фойдаланиш одамлар ўртасида жонли мулоқотлар тобора камайиб бораётганини кўрсатмоқда. Бу барча ёш тоифаларига тааллуқли. Нега бундай — аниқ сабаби топилмаган. Эҳтимол, ҳамма гап кўпчилик WhatsApp каби тезкор мулоқот воситаларидан фойдаланишни ўрганиб олганидадир? Одамлар ҳар қачонгидан сермулоқот бўлиб кетишган, фақат юзма-юз эмас, онлайнда — кўчада XXI аср.\nСиз ҳам юқоридагилар тоифасига кирасизми? Унда ижтимоий тармоқлардан қутулиш йўллари, тармоқларда тарк этишингиз лозим бўлган ўнта одат, смартфонга тобеликдан қутулиш усуллари, интернетга боғланиб қолишнинг ўнта белгиси, смартфон фойдаланувчиси учун муҳим 10 қоида ҳақидаги мақолаларимиз билан танишиб чиқишни тавсия этамиз.\nЎҚИНГ: Интернетга боғланиб қолгансиз: бунинг 10 та белгиси бор\n#Smartfon #ижтимоий тармоқлар #маслаҳат #мессенжер #тобелик


Бугун Боснияда НАТО етакчилигидаги қўшинлар босниялик сербларнинг уруш давридаги лидери Радован Каражични қидириб топиш учун яна амалиëт ўтказди.\n15 январ 2021, Тошкент вақти: 23:53\nҲаво кучлари томонидан қўллаб қувватланган аскарлар кеча тунда Селебичи қишлоғига кирдилар. Илгари бу ерда аскарлар Каражични тополмаган эдилар. Бугунги амалиëтда аскарлар Черногорияга бориладиган йўлларни тўсиб қўйдилар¸ машиналар ва йўловчиларни текширдилар.\nБоснияда НАТО етакчилигидаги тинчлик ўрнатувчи кучлар матбуот вакили Скот Ландэнинг айтишига кўра¸ амалиëтда Каражич қўлга туширилиши кутилмайди¸ аммо бундан кўзланган мақсад унинг қўлга олинишидан қочишига ëрдам бераëтган тармоқни бартараф этишдан иборатдир.\nБМТнинг уруш жиноятлари бўйича трибунали Каражични Босния уруши давомида геноцид ва уруш жиноятларини содир этганида айбламоқда.


Бухоролик йигит россиялик рэпердан «Mercedes» ютиб олди. Рэпер Ўзбекистон ҳукуматидан «растаможка»да ёрдам сўрамоқда\n18.10.2020 | 23:45\nРоссиялик таниқли рэпер Алишер Моргенштерн 18 октябрь куни ўзининг Instagram’даги саҳифасида ютуқли ўйин ўтказди. Унда рэпер мукофотга ўзининг «Мерин» автомобилини, шунингдек, пуллик ютуқ ва ўзининг бренди остидаги кийимларни қўйган.\nЎйин Моргенштерннинг «Утренняя звезда» («Тонг юлдузи») бренди остидаги кийимларни бериш билан бошланган. Охирида эса машина ўйналган. Унга кўра, «Mercedes-Benz» ғолиби @aza_1002 никнеймидан фойдалануви бухоролик йигит бўлган.\nТанлов шартларига кўра, Моргенштерн ғолибни шахсан табриклашни ваъда қилган:\n«@aza_1002’ни табриклайман. Сен бу тойчоқни оласан. Биз эса Ўзбекистонга, Бухорога борамиз! Ўзбекистон, бизни кут! Бу калит энди сеники. Сен билан алоқага чиқамиз», — дейди Моргенштерн.\nЖонли эфирдаги ушбу гапларидан сўнг Моргенштерн «Мерин»нинг Ўзбекистонга олиб кириш нархини билгач Instagram’да видеомурожаат билан чиққан.\n«Ўзбекистонда машинани ‘растаможка’ қилиш қанча туришини биласизларми? Битта машинанинг пули экан», — дейди артист.\nШу ўринда у ҳукуматдан ёрдам сўраган. Моргенштерн унинг сафари овоза бўлишини ва тарихга киришини ваъда қилган.\nАввалроқ Булоқбоши ҳокими пахта режасини биринчи бажарган фермерга «Nexia-3» совға қилгани хабар қилинган эди.\nЎзбекистонда «ŠKODA» брендидаги автомобиллар октябрь ойида тақдим этилади\nФоторепортаж: Тошкентда «KIA» автомобилларининг тақдимоти ўтказилди


Тизим судьялар ўртасида ишни тақсимлайди | NORMA.UZ\n10.03.2020 йилдаги ЎРҚ-607-сон Қонун билан «Судлар тўғрисида»ги Қонун ва процессуал кодексларга тузатишлар киритилди.\nСудьялар ўртасида ишлар автоматлаштирилган ахборот тизимидан фойдаланган ҳолда тақсимланади. Илгари бу тегишли судлар раислари, Олий судда эса – судлов ҳайъатлари раислари мажбуриятига кирган. Жорий этилаётган тизим судьяларнинг иш ҳажми ва ихтисослашувини ҳисобга олади.\nБундай механизм суд муҳокамаси натижасидан манфаатдор бўлган шахсларнинг таъсир кўрсатиши, яъни “инсон омили”ни истисно этади ва суд тизимида бюрократия даражасини пасайтиради. Судьялар ўртасида ишларни автоматик тарзда тақсимлаш тартибини Олий суд Раёсати тасдиқлайди.\nБундан ташқари, тузатишлар иқтисодий суд ишларини юритиш иштирокчилари ўртасида ўзаро мунобатларни соддалаштирди. Энди даъво аризаси нусхаси ва унга илова қилинган ҳужжатларни жавобгар ва бошқа шахсларга электрон шаклда жўнатиш мумкин. Бунинг учун техник функционали модернизация қилинадиган солиқ тўловчининг шахсий кабинетидан фойдаланиш мумкин. Шу билан бирга, ИПКнинг 151-моддаси илгаригидек ушбу далилни ҳужжат билан тасдиқлашни назарда тутади. Бошқа ҳолатда даъво аризаси ИПКнинг 155-моддасига асосан қайтарилади. Сенатор Энахон Сиддиқованинг сўзларига кўра, ҳужжатлар нусхалари юборилганлигини тасдиқловчи маълумотларни ҳам ахборот тизими орқали юклаб олиш мумкин. Умид қиламизки, Олий суд Пленуми ушбу масала юзасидан ўз тушунтиришини беради.\nШунингдек, ИПКда судья ишни суд муҳокамасига тайёрлаш тўғрисида ажрим чиқариши лозим бўлган муддат ёзилган:\nдаъво аризаси келиб тушган кундан эътиборан 5 кундан кечиктирмай – умумий тартибда;\nдаъво аризаси иш юритишга қабул қилинган ва иш қўзғатилган кундан эътиборан 10 кундан кечиктирмай – судгача мажлис ўтказишда.\nИшни жараёнга тайёрлашнинг ўзи эса энди илгари белгиланган 5 кундан кўпроқ вақтни талаб қилиши мумкин. Судья қандайдир аниқ муддат билан чекланмаган. Бундан келиб чиқадики, ишни тайёрлашга ИПКнинг 163-моддасида кўрсатилган ҳаракатларни амалга ошириш учун зарур бўлган вақт талаб этилади.


Шавкат Мирзиёев: «ИИВ, ДХХ, Миллий гвардия, прокуратура – ҳаммаси халққа хизмат қилиши керак»\nШавкат Мирзиёев: «ИИВ, ДХХ, Миллий гвардия,...\n10.01.2019 15:31 0 1059\n– Профилактика ишлари таҳлилга асосланиши керак. Ҳар бир ҳуқуқни муҳофаза қилиш органида жиноятчиликнинг жойи ва тури бўйича чуқур маълумот бўлиши, бунинг учун давлат идоралари, жамоат ташкилотлари мунтазам бирга ишлаши зарур. Ички ишлар вазирлиги, Мудофаа вазирлиги, Давлат хавфсизлик хизмати, Миллий гвардия, прокуратура – ҳаммаси халққа хизмат қилиши керак. Шу билан бирга, жамиятда ҳам жаҳолатга қарши маърифат кучли бўлиши лозим. Муҳит шундай бўлиши керакки, ҳеч ким жиноятга қўл ура олмасин, — деди Шавкат Мирзиёев.\nШавкат Мирзиёев ИИВ Мудофаа вазирлиги Миллий гвардия прокуратура ДХХ